รหัสลับเด็กข้างบ้าน

***รหัสลับเด็กข้างบ้าน*** () เป็นซีรีส์แอนิเมชั่นสายลับสัญชาติอเมริกัน ที่สร้างโดยมิสเตอร์วอร์เบอร์ตัน ในช่องการ์ตูนเน็ตเวิร์ค ผลิตโดย Curious Pictures โดยได้รับการสนับสนุนจาก Cartoon Network Studios ซีรีส์นี้ติดตามการผจญภัยของกลุ่มเด็กห้าคนที่มีความหลากหลาย ซึ่งปฏิบัติการจากบ้านต้นไม้ไฮเทค ต่อสู้กับการกดขี่ของเหล่าผู้ใหญ่และวัยรุ่นด้วยเทคโนโลยี 2x4 ขั้นสูง โดยใช้รหัสลับ (นัมเบอร์ 1, 2, 3, 4 และ 5) พวกเขาคือหน่วย Sector V ซึ่งเป็นส่วนหนึ่งขององค์กรระดับโลกที่เรียกว่า "Kids Next Door"

## เรื่องย่อ
รหัสลับเด็กข้างบ้าน จับเอาเรื่องราวสงครามระหว่างผู้ใหญ่กับเด็ก โดยฝ่ายผู้ใหญ่มีเป้าหมายที่จะทำให้เด็กอยู่ใต้อาณัติตน แต่ฝ่ายเด็ก ๆ ก็มีจะมีองค์กรพิเศษที่เรียกว่า เด็กข้างบ้าน ซึ่งเป็นองค์กรเด็กทั่วโลก ทำหน้าที่ควบคุมดูแลและช่วยเหลือเหล่าเด็ก ๆ ที่ถูกผู้ใหญ่บังคับให้ทำสิ่งต่าง ๆ ที่เขาไม่ต้องการ

ภารกิจในแต่ละตอนของเด็กข้างบ้านจะจับเอาประเด็นเรื่องทั่ว ๆ ไปที่เด็กทุกคนต้องเผชิญหน้า เช่น การใส่เหล็กดัดฟัน, งานวันเกิด, ทำการบ้าน หรือการกินผัก ซึ่งเรื่องราวเหล่านี้จะเสนอให้อยู่ในรูปแบบของสงครามระหว่างเด็กกับผู้ใหญ่ (เช่น วายร้ายทันตกรรม) นอกจากนั้นแล้วอาวุธต่าง ๆ ของเด็กข้างบ้านจะเป็นการเอาข้าวของเครื่องใช้ต่าง ๆ มาประกอบเป็นอาวุธ โดยอุปกรณ์ อาวุธเหล่านี้ ถูกเรียกว่า เทคโนโลยี 2x4

ชื่อตอนทุกตอนของเด็กข้างบ้าน จะมาในรูปแบบของ "ปฏิบัติการ" โดยมีชื่อเป็นชื่อย่อแล้วค่อยเสนอเป็นชื่อเต็ม (เช่น Operation: C.A.K.E.D.) ยกเว้นเพียงตอน No P in the OOL และ Kenny and the Chimp รวมถึงอาวุธยุทโธปกรณ์ต่าง ๆ เช่นกัน

## องค์กรเด็กข้างบ้าน
องค์กรเด็กข้างบ้านเป็นองค์กรต่อต้านผู้ใหญ่ โดยมีผู้ก่อตั้งคือ มอนตี้ อูโน่ หรือ หมายเลข 0 มีฐานทัพอยู่ทั่วโลกและมีศูนย์บัญชาการใหญ่อยู่บนดวงจันทร์ โดยมีหมายเลข 362 เป็นหัวหน้าศูนย์บัญชาการใหญ่ องค์กรเด็กข้างบ้านมีกฎเล็กอยู่ว่า เด็กทุกคนที่อายุ 13 ปีจะกลายเป็นวัยรุ่น จะต้องถูกเชิญให้ออกจากเด็กข้างบ้านและถูกดูดความทรงจำ

## เด็กข้างบ้านเซกเตอร์ V
### หมายเลข 1
* **รหัส** : หมายเลขหนึ่ง (Number One หรือ นัมเบอร์วัน)
* **ชื่อจริง** : ไนเจล อูโน่
* **เพศ** : เด็กผู้ชาย 
* **รูปร่างลักษณะ** : รูปร่างสันทัด หัวล้าน ใส่แว่นดำ สวมเสื้อยืดแขนยาวสีแดง กางเกงขาสั้นสีเทา ถุงเท้าสีขาวและรองเท้าสีน้ำตาล 
* **ตำแหน่ง** : หัวหน้าทีมหน่วยเซกเตอร์ V 
* **ความสามารถ** : มีความเป็นผู้นำ นิสัยเคร่งครัดในกฎระเบียบและมักจะไม่เลือกที่จะมุ่งเน้นทำภารกิจมากกว่าสิ่งอื่นใด
* **สถานะ** : มีแฟนแล้ว ชื่อ ลิซซี่ เดไวน์ ปรากฏตัวครั้งแรกในตอน L.I.Z.Z.I.E.
* **พ่อแม่** : พ่อ คือ มอนตี้ อูโน่ ส่วนแม่ ยังไม่รู้ชื่อ จึงเรียกว่า คุณนาย อูโน่ ปัจจุบันทราบว่า มอนตี้ อูโน่เคยเป็นหนึ่งในเด็กข้างบ้านรุ่นใหม่ (หมายเลข 0) ที่ปฏิวัติยุคของการใช้เด็กเป็นทาสจากแกรนด์ฟาเทอร์ (พ่อของเขา)
* **พี่น้อง** : เป็นคนเดียวใน เซกเตอร์ V ที่ไม่มีพี่น้อง
* **เกี่ยวกับชื่อ** : คำว่า อูโน่ ในภาษาสเปนและภาษาอิตาลี แปลว่า หมายเลข 1
* **ข้อมูลเพิ่มเติม** : เขาซ่อนลิงสายรุ้งสีฟ้าไว้ใต้หมอน, เขามีก้นที่ใหญ่มากจนเพื่อน ๆ ที่เห็นอดหัวเราะ, กลัวปีศาจกางเกงใน เขามักไม่ถูกกับกางเกงในตัวที่เขาไม่ได้ใส่

### หมายเลข 2
* **รหัส** : หมายเลขสอง (Number Two หรือ นัมเบอร์ทู)
* **ชื่อจริง** : โฮกี้ เพนนีวิสเซิล กิลลิแกน จูเนียร์
* **เพศ** : เด็กผู้ชาย
* **รูปร่างลักษณะ** : รูปร่างอ้วน ผมสีน้ำตาล แต่สวมหมวกนักบินที่มีเบอร์ 2 ไว้บนหัวจึงไม่เห็น ใส่แว่นกันลม ใส่เสื้อเชิ้ตแขนสั้นสีฟ้า กางเกงขายาวสีน้ำตาล รองเท้าผ้าใบสีขาวและดำ 
* **ตำแหน่ง** : เจ้าหน้าที่ฝ่ายสอนเทคนิค และวิศวกร
* **ความสามารถ** : การขับขี่ยานพาหนะ, ประดิษฐ์อุปกรณ์ต่าง ๆ ของเซกเตอร์ V และการกิน 
* **สถานะ** : แอบชอบ ครี พี่สาวของหมายเลข 5
* **พ่อแม่** : พ่อ คือ โฮกี้ เพนนีวิสเซิล กิลลิแกน ซีเนียร์ แม่ คือ แบตตี้ กิลลิแกน 
* **พี่น้อง** : มีน้องชายหนึ่งคน ชื่อ ทอมมี่ ชอบการแต่งตัวเลียนแบบพี่ชาย
* **เกี่ยวกับชื่อ** : คำว่า จูเนียร์ ในชื่อของเขา แปลว่า ลำดับที่ 2
* **ข้อมูลเพิ่มเติม** : หมายเลข 2 เป็นคนชอบปล่อยมุขตลกฝืด โดยเฉพาะหมายเลข 5 เมื่อไหร่ก็ตามที่เขาจะทำงานเป็นนักสืบ เขาจะเปลี่ยนใส่หมวกมีปีกบนหมวกนักบินและสวมเนกไท, เทคโนโลยี 2X4 ของ เซกเตอร์ V ส่วนใหญ่มาจากฝีมือของหมายเลข 2 เขามักไม่ถูกกับรถที่มีพวงมาลัยที่เค้าต้องขับตลอด

### หมายเลข 3
* **รหัส** : หมายเลขสาม (Number Three หรือ นัมเบอร์ทรี)
* **ชื่อจริง** : คูกี้ ซันบัน 
* **เพศ** : เด็กผู้หญิง 
* **รูปร่างลักษณะ** : ผมสีดำ ใส่ชุดกระโปรงสีเขียวที่แขนเสื้อยาวกว่าแขนตัวเอง กางเกงขายาวสีดำ ถุงเท้าสีเขียวและรองเท้าผ้าใบสีขาวและดำ
* **ตำแหน่ง** : เจ้าหน้าที่ฝ่ายพยาบาล, ผู้ดูแลหนูแฮมเตอร์
* **ความสามารถ** : มีญาณพิเศษในการรู้ถึงที่อยู่ของทุกสิ่งที่เกี่ยวกับ ลิงสายรุ้ง, พูดภาษาทารกได้
* **สถานะ** : เป็นคนน่ารัก จึงมีคนมาสนใจมากมายโดยเฉพาะหมายเลข 4 
* **พ่อแม่** : พ่อ คือ คานิ ซันบัน เป็นคนที่โกรธง่าย (แต่จะหงอเวลาโดนคนโกรธใส่อีกที) แม่ คือ เกนกิ ซันบัน เป็นหัวหน้าฝ่ายการบัญชีและเป็นหัวหน้าของแม่ของหมายเลข 2
* **พี่น้อง** : มีน้องสาวหนึ่งคน ชื่อ มูชิ ซันบัน ใส่ชุดกระโปรงที่แขนเสื้อยาวกว่าแขนตัวเองเหมือนพี่สาว แต่เป็นสีม่วงอ่อน
* **เกี่ยวกับชื่อ** : คำว่า ซันบัน ในภาษาญี่ปุ่น แปลว่า 3 
* **ข้อมูลเพิ่มเติม** : เป็นเด็กสาวที่สวยที่สุดและน่ารักที่สุดในเซกเตอร์ V, นอกจากลิงสายรุ้งเธอยังชอบตุ๊กตาสัตว์หรือสิ่งของที่น่ารักทุกชนิด ปกติเป็นคนอารมณ์ดีร่าเริงแต่มากเกินไปอยู่ตลอดเวลา จนทำให้เป็นที่น่ารำคาญ และมีความอ่อนหวานเกินที่จะเป็นหัวหน้าทีม แต่ถ้าโกรธเมื่อไหร่ ไม่มีใครหยุดเธอได้ เธอมักไม่ถูกกับที่หนาวๆ ชอบแต่ที่ร้อนๆ แต่ในตอน I.N.T.E.R.V.I.E.W.S ที่ถูกสัมภาษณ์ เซกเตอร์ Vที่โตถูกปลดประจำการ หมายเลข 3โตเป็นผู้ใหญ่มีการเปิดเผยว่า คือสาวธุรกิจนิสัยสุขุมมีภาวะเป็นผู้นำ
### หมายเลข 4
* **รหัส** : หมายเลขสี่ (Number Four หรือ นัมเบอร์โฟร์)
* **ชื่อจริง** : วัลลาบี้ บีเทิลส์ (วอลลี่)
* **เพศ** : เด็กผู้ชาย 
* **รูปร่างลักษณะ** : ตัวเตี้ย ผมทรงเห็ดยาวสีทองลงมาปิดตา เสื้อฮู้ดแขนยาวสีส้ม กางเกงขายาวสีน้ำเงิน และรองเท้าสีขาว
* **ตำแหน่ง** : ขาลุยประจำทีม
* **ความสามารถ** : มีฝีมือด้านการต่อสู้ตัวต่อตัว, ว่ายน้ำไม่เป็น แต่ชอบฝังตัวในทรายทั้งวันทั้งคืน กับไม่ฉลาด อ่านเป็น แต่เขียนสะกดไม่เป็น 2+2 ยังไม่รู้คำตอบเลย
* **สถานะ** : แอบชอบหมายเลข 3 มากกว่าลิงสายรุ้ง
* **พ่อแม่** : พ่อ คือ ซิดนีย์ บีเทิลส์ แม่ ยังไม่รู้ชื่อ จึงเรียกเพียง คุณนาย บีเทิลส์ พ่อปรากฏตัวครั้งแรกในตอน O.F.F.I.C.E.
* **พี่น้อง** : มีน้องชายที่ยังเป็นทารกหนึ่งคน ชื่อว่า โจอี้ มีทรงผมและสีผมเหมือนพี่ชาย
* **เกี่ยวกับชื่อ** : คำว่า บีเทิลส์ นำมาจากวง เดอะบีเทิลส์ หรือ วง 4 เต่าทอง ซึ่งก็คือ สัญลักษณ์ของเลข 4 นั้นเอง 
* **ข้อมูลเพิ่มเติม** : เขาอยากเป็นหัวหน้าทีม เขาจัดว่าเป็นสมาชิกที่โหดร้ายที่สุดของเซกเตอร์ V ที่นอนของหมายเลข 4 จัดเหมือนกับเวทีชกมวย แถมไม่ค่อยชอบลิงสายรุ้งสักเท่าไหร่ เขามักไม่ถูกกับแก๊งเด็กผู้หญิงล้วน แต่ในตอน I.N.T.E.R.V.I.E.W.S ที่ถูกสัมภาษณ์ เซกเตอร์ Vที่โตถูกปลดประจำการ หมายเลข 4ใช้ชีวิตโตเป็นผู้ใหญ่มีการเปิดเผยว่า ฉลาดเข้าเรียน Harvard ได้

### หมายเลข 5
* **รหัส** : หมายเลขห้า (Number Five หรือ นัมเบอร์ไฟว์)
* **ชื่อจริง** : แอบบีเกล ลินคอล์น (แอบบี้)
* **เพศ** : เด็กผู้หญิง 
* **รูปร่างลักษณะ** : ผิวสีคล้ำ ตัวสูง สวมหมวกสีแดง ผมสีดำ ถักเปียเดียว ติดตุ้มหูสีทอง ชุดกระโปรงแขนสั้นสีน้ำเงินสลับสีขาว รองเท้าสีขาว
* **ตำแหน่ง** : รองหัวหน้าทีม
* **ความสามารถ** : ฉลาดเป็นนักวางแผนและเป็นมันสมองของทีม, นักจารกรรม, นักล่าขุมทรัพย์ ขนมหวาน
* **สถานะ** : เป็นคนเดียวที่อยู่ร่วมกับ เซกเตอร์ V ชุดที่แล้วที่มีพี่สาวเธอเป็นหัวหน้าทีม
* **พ่อแม่** : พ่อ แม่ ยังไม่รู้ชื่อ จึงเรียกเพียง คุณและคุณนาย ลินคอล์น พ่อทำงานเป็นหมอ
* **พี่น้อง** : เธอมีพี่สาวหนึ่งคน คือ ครี ลินคอล์น อดีตหมายเลข 11, มีพี่ชายหนึ่งคน มีลูกแล้ว
* **เกี่ยวกับชื่อ** : คำว่า ลินคอล์น มาจาก ชื่อของ ประธานาธิบดี อับราฮัม ลินคอล์น ที่มีรูปอยู่บน ธนบัตรใบละ 5 ดอลลาร์ ซึ่งก็คือ สัญลักษณ์ของเลข 5 นั้นเอง 
* **ข้อมูลเพิ่มเติม** : ชื่นชอบการรับประทานขนมหวานเป็นพิเศษ, เป็นคนที่มีความคิดอ่านแบบผู้ใหญ่และเธอมักเรียกตัวเองด้วยชื่อ "หมายเลข 5" เธอมักไม่ถูกกับขนมหวานอี๋ๆ

## เด็กข้างบ้านคนอื่น ๆ
; หมายเลข 8A และ 8B (Numbuh 8A, Numbuh 8B) : เป็นฝาแฝดปรากฏตัวในตอน M.A.U.R.I.C.E.
; หมายเลข 9 (Number 9 ชื่อจริง มอริส) : หมายเลข 9 เคยเป็นเด็กที่สาบานว่าจะรักษาโรคอีสุกอีใส แต่เขากลับอายุ 13 และต้องถูกบังคับให้ออกจากเด็กข้างบ้าน เขาเข้าร่วมกันกลุ่มนินจาวัยรุ่น แต่จริง ๆ เป็นภารกิจลับที่ให้เขาทำลายแผนการแพร่กระจายโรคอีสุกอีใสสู่เด็ก ๆ 
; หมายเลข 10 (Numbuh Ten) : เป็นลูกพี่ลูกน้องของหมายเลข 1 พ่อของเธอเป็นน้องของแม่หมายเลข 1 เธอมีหน้าที่เป็นหน่วยข่าว หมายเลข 2 แอบชอบเธอ
; หมายเลข 11 (Numbuh 11 ชื่อจริง ครี ลินคอล์น) : ครีเป็นพี่สาวของหมายเลข 5 ในอดีตเธอเป็นสมาชิกของเด็กข้างบ้านเซกเตอร์ V (พร้อม ๆ กับหมายเลข 5, หมายเลข 8A, และ หมายเลข 8B) เธอเป็นนักสู้ที่เก่งกาจและมอบหมวกสีแดงให้กับหมายเลข 5 แต่แล้วเธอก็ทรยศเด็กข้างบ้านแล้วไปอยู่กับกลุ่มนินจาวัยรุ่นแทน เธอแอบชอบมอริสเช่นเดียวกับน้องสาวเธอและไม่รู้ว่าเขาเป็นสายให้เด็กข้างบ้าน หมายเลข 2 ก็แอบชอบครีด้วย
; หมายเลข 12 (Numbuh 12) : เธอเป็นเพื่อนที่ไปร่วมงานปาร์ตี้ของหมายเลข 86 ในตอน S.L.U.M.B.E.R. แต่แท้จริงแล้วเธอเป็นสายของกลุ่มนินจาวัยรุ่น โดยมอบกระเปาะรหัสให้กับครี เพราะจริง ๆ เธอจะอายุ 13 แล้ว
; หมายเลขศตวรรษที่ 19 (Numbuh 19th Century) : เด็กชายที่มีอคติกับเพศหญิง เขามีสัมพันธ์อันดีกับหมายเลข 86 จนจูบกันในตอน C.A.K.E.D.-F.I.V.E.
; หมายเลข 23 (Numbuh 23 ชื่อจริง เวอร์จิน่า สลิมส์) : เธอเป็นหนึ่งในคนที่ไปงานวันเกิดของหมายเลข 86 และเป็นคนที่พยายามปกป้องกระเปาะรหัส
; หมายเลข 30c (Numbuh 30c) : ปรากฏตัวในตอน A.R.C.T.I.C. เขาเป็นลูกชายของศาสตราจารย์ XXXL ภายนอกเขาใส่เสื้อกันหนาวหนา ๆ แต่ข้างในเป็นชุดเที่ยวชายทะเล
; หมายเลข 86 (Numbuh 86 ชื่อจริง แฟนซีน ฟรานเซส "แฟนนี่" ฟูลไบรท์) : หมายเลข 86 เป็นคนที่มีอคติกับเพศชายตลอด เธอมักตำหนิและหาเรื่องกับเด็กชายตลอด แต่กับเด็กหญิงเธอจะสนับสนุนและเข้าข้างอย่างเห็นได้ชัด เธอจูบกับหมายเลขศตวรรษที่ 19 ในตอน C.A.K.E.D.-F.I.V.E.
; หมายเลข 274 (Numbuh 274 ชื่อจริง แช้ด ดิ๊คสัน) : แช้ดเป็นหัวหน้าของเด็กข้างบ้านและเป็นเด็กที่พ่อแม่ต้องการให้การเรียนและกีฬาสมบูรณ์แบบ เขาเป็นเด็กข้างบ้านที่ซื่อสัตย์และเก่งกาจ แต่ในที่สุดเขาอายุ 13 ปี และถูกบังคับให้ออกจากเด็กข้างบ้าน เขาจึงไปเข้าร่วมกันกลุ่มนินจาวัยรุ่น
; หมายเลข 362 (Numbuh 362 ชื่อจริง ราเชล ที. แมคเคนซี่) : เธอเป็นหัวหน้าสูงสุดของเด็กข้างบ้าน
; หมายเลข T (Numbuh T ชื่อจริง ทอมมี่ กิลลิแกน) : ทอมมี่เป็นน้องชายของหมายเลข 2 ปัจจุบันเขาแยกตัวมาเป็น "เดอะ ทอมมี่" และทำงานคนเดียว
; หมายเลข F (Numbuh F ชื่อจริง เนะเจล อูโน่ ) : เป็นเพื่อนของเด็กข้างบ้านคนหนึ่งที่ปรากฏตัวบ่อย ๆ เขาชอบ หมายเลข 4 มานาน

## เหล่าร้าย
### ''เหล่าร้ายคนสำคัญ''
 
*หมายถึงเหล่าร้ายที่มีบทบาทบ่อยครั้งในการปฏิบัติการของบรรดาเด็กข้างบ้าน*

; ฟาเธอร์ (Father บางครั้งเรียก "พ่อ") : วายร้าย ตัว Top ของเด็กข้างบ้าน มีเป้าหมายที่จะเปลี่ยนเด็กทุกคนในกลายเป็นผู้ใหญ่หรือไม่ก็สัตว์ หรือทาสของผู้ใหญ่ ตัวจริงของเขาคือเบเนดิค อูโน่ อาของหมายเลข 1 น้องชายของมอนตี้ อูโน่ ร่างสีดำนั้นเป็นชุด ซึ่งเขากลายมาเป็นฟาเธอร์ได้เพราะในช่วงที่เด็กปกครองโลก เขาได้ลงมือ "ตีก้น" และถูกศาลเด็กสั่งรับโทษ ด้วยความโกรธแค้นเขาจึงกลายมาเป็นฟาเธอร์ พอโกรธไฟลุกดุดันใช้ไฟโจมตี แพ้ความเย็น มีฝีมือทำเค้กเก่ง กับแผนรอบคอบ แต่พอกลัวจะทำอะไรไม่ถูก

; เด็กดีไลท์ไฮโซแห่งบ้านท้ายซอย หรือ 5 คุณหนูสุขสบายแห่งบ้านท้ายซอย (Delightful Children from Down the Lane) : บางทีก็เรียก "เด็กสุขใจ" หรือ "เด็กหน้าชื่น" ประกอบไปด้วยเด็กผู้ชาย 3 คน (ใส่สูทนักเรียนสีน้ำเงินและผูกเน็กไทสีแดง ถุงเท้าสีน้ำเงิน รองเท้าสีน้ำตาล) และเด็กผู้หญิง 2 คน (ใส่ชุดนักเรียนหญิงสีขาวและสีฟ้า ถุงเท้าสีชมพู รองเท้าสีขาว) รวมเป็น 5 คน เอกลักษณ์ที่โดดเด่นที่สุดคือ ทั้ง 5 คนจะพูดพร้อมกันและไปไหนมาไหนพร้อมกันเสมอรวมทั้งยังนั่งโต๊ะเรียนเดียวกันและนั่งเก้าอี้ตัวเดียวกันด้วย (สมองหนึ่งเดียวกัน แต่เป็น 5คน โดยมีความคิดเดียวกันเสมอ) โดย แถวหลัง มี เดวิด เป็นเด็กชายตัวสูงผมสีน้ำตาลผมทรงเห็ดยาวลงมาปิดตาเหมือนหมายเลข 4 กับ เลนนี่ เป็นเด็กชายที่สวมหมวกอเมริกันฟุตบอล แถวกลาง มี อเลสซานดรา เด็กผู้หญิงที่ตัวผอมและสูง ผมยาวสีทอง ผูกโบว์สีชมพูที่ผม คอนสแตนซ์ เด็กผู้หญิงตัวเตี้ยและอ้วน ผมดำมัดเป็นเปียทั้งสองข้าง และใส่แว่น ด้านหน้าสุด บรูซ เป็นเด็กผู้ชายตัวเตี้ยที่สุดในกลุ่ม ผมสีทอง พวกเขาทั้ง 5 เป็นลูก (บุญธรรม) ของ "ฟาเธอร์" ทั้ง 5 เป็นเด็กร่ำรวยและมักมีเป้าหมายจะขัดขวางการทำงานของเด็กข้างบ้านและอวดรวยให้เด็ก ๆ ทั่วโลกได้ดู เช่น การกินเค้กก้อนใหญ่ หรือ ออกตามหารสที่ 4 รสที่ไม่มีเด็กใดเคยได้ชิม ในปฏิบัติการ Z.E.R.O ได้เปิดเผยว่าในอดีตพวกเขาเป็นคนของหน่วยเด็กข้างบ้านเซกเตอร์ Z ที่ถูก "พ่อ" ลักพาตัวไปและจับไปล้างสมอง

; ครี ลินคอล์น (Cree Lincoln อดีต หมายเลข 11) : พี่สาวของหมายเลข 5 ยอดฝีมือของเด็กข้างบ้านและเป็นอดีตหัวหน้าของ เซกเตอร์ V (เก่า) ที่ประกอบไปด้วย หมายเลข11 (ครี), หมายเลข 5, หมายเลข 9 หมายเลข 8A และ หมายเลข 8B (8A กับ 8B เป็นฝาแฝดกัน) ปัจจุบันเธอเป็นหนึ่งในกลุ่มนินจาวัยรุ่นที่ทำงานให้ผู้ใหญ่และเป็น ศัตรูสำคัญของเด็กข้างบ้าน

; แช้ด ดิ๊คสัน (Chad Dickson อดีต หมายเลข 274) : อดีตหัวหน้าใหญ่ของเด็กข้างบ้าน และได้ชื่อว่าเป็น สมาชิกที่เก่งที่สุด แต่เมื่อแช้ดอายุครบ 13 ปี ซึ่งตามกฎต้องโดนลบความทรงจำและออกจากการเป็นสมาชิกเด็กข้างบ้าน เค้ากลับเลือกที่จะทรยศต่อเด็กข้างบ้านแทน หลังจากนั้น แช้ด ก็ได้เข้าร่วมกับกลุ่มนินจาวัยรุ่น โดยเป็นหัวหน้าทีม อเมริกันฟุตบอลวัยรุ่น

; กลุ่มนินจาวัยรุ่น (Teen Ninjas) : เหมือนกับ ครีและ แช้ด กลุ่มนินจาวัยรุ่นส่วนมากเป็นสมาชิกเก่าของเด็กข้างบ้านที่ไม่ได้ถูกลบความทรงจำ อาวุธหลักของกลุ่มคือ บรา[Battle Ready Armor (B.R.A.)] ที่รูปร่างเริ่มต้นจะคล้ายกับยกทรง แต่สามารถเปลี่ยนรูปร่างเป็นชุดเกราะคล้ายชุดซามูไรญี่ปุ่น

; สติ๊กกี้เบียร์ด และ เหล่าโจรสลัดขนมหวาน (Stickybeard and His Candy Pirates) : สติ๊กกี้เบียร์ด เป็นโจรสลัดตาเดียว แขนและขาด้วน อย่างละข้าง มีลูกกวาด+อมยิ้มติดอยู่ที่หนวดเสมอ และสามารถดึงมาอมได้ทันที เค้าปล้นเฉพาะขนมหวานและลูกอมลูกกวาดเท่านั้น เรือสวีทรีเวนจ์ของเค้าสามารถแล่นบนบกได้ด้วย กลุ่มโจรสลัดขนมหวานนี้มักใช้อาวุธเป็น ดาบลูกกวาด

; เจ้านาย (Mr. Boss) : เป็นชายอ้วนวัยกลางคน หัวโล้น หลังค่อม สูบซิกการ์ ใส่สูท เป็นเจ้านายในที่ทำงานของ พ่อของหมายเลข 4,แม่ของหมายเลข 2 และ 3 ชอบหาทางกำจัดเด็ก ๆ เพื่อที่จะทำให้พ่อแม่ทำงานได้ตลอดเวลาโดยไม่ต้องกลับไปดูแลลูก ๆ และมักจะเป็นหัวหน้ากลุ่มในการรวมตัวกันของเหล่าวายร้ายเสมอ ในภายหลังเปิดเผยว่าเขาเป็นพ่อของหมายเลข 86 กับเป็นพวกรักกับชอบเด็ก (เฉพาะลูกตัวเองเท่านั้น แต่เกลียดเด็กกับลูกของคนอื่น)

; ส้วมมหาภัย (Toilenator) : เป็นชายที่ใส่หน้ากากเป็นกระดาษชำระ และสวมชุดโถส้วม ความสามารถคือการยิงกระดาษชำระไปมัดศัตรู, ดูดของเหลวให้ลงรูเหมือนโถส้วมและการแอบเข้าบ้านคนอื่นผ่านทางโถส้วม "น่าจะ"เป็นวายร้ายที่ "โง่" ที่สุดในเรื่องนี้และมักถูกหลอกโดยเด็กข้างบ้านเสมอ ๆ และไม่ถูกกันกับหมายเลข 4 มากที่สุด

แท้จริงในอดีตคือนักธุรกิจที่ยิ่งใหฐ่ไม่แพ้ Mr. Boss แต่ยกกิจการให้ Father กับต่อสู้แพ้เด็กข้างบ้านจนตกสารกลายพันธุ์จนกลายเป็น ส้วมมหาภัย แต่แท้จริงคือพี่ชายฝาแฝดที่เป็นพ่อของหมายเลข 4

; อัศวินครอบฟัน (Knightbrace) : เป็นชายใส่ชุดรัดรูปสีน้ำเงิน พร้อมกับใส่ที่ครอบฟันไว้ในปาก เค้าเกลียดขนมหวานทุกชนิด และชอบจับเด็ก ๆ มาเพื่อแปรงฟันให้สะอาดหรือใส่เหล็กดัดฟันเป็นต้น โดยจะออกปฏิบัติการในเวลากลางคืน ส่วนตอนกลางวันเค้าคือ คุณเจลลี่ เจ้าของร้านขายขนมหวานที่เค้าแสนเกลียดนั้นเอง

; ไฮริช "ไฮนี่" วอน มาร์ซิแพน (Heinrich "Heiney" Von Marzipan) : เป็นเด็กชายชาวเยอรมันสวมชุดซาฟารี และใส่แว่นตาเดียวตลอดเวลา ไฮริชชอบตามหาขุมทรัพย์ที่เกี่ยวกับขนมหวานและต้องเผชิญหน้าแย่งชิงกับหมายเลข 5 อยู่เป็นประจำ "ไฮนี่"เป็นชื่อที่เค้าถูกหมายเลข 5 คู่ปรับของเค้าเรียก

; กษัตริย์แซนนี่ (King Sanny) : เป็นเด็กชายที่คิดว่าตัวเองเป็นกษัตริย์แห่งชายหาด โดยมีอัศวินประจำตัวอยู่ 3 คน ซึ่งก็คือญาติของเค้านั้นเอง แซนนี่หลงรักหมายเลข 3 โดยพยายามจับตัวหมายเลข 3 มาเพื่อบังคับให้แต่งงานด้วย แต่สุดท้ายแซนนี่ไปหลงรัก มูชิ น้องสาวของหมายเลข 3 แทน

; ศาสตราจารย์ XXXL (Professor XXXL) : ศาสตราจารย์ ทริปเปิ้ล เอกซ์ตร้า ลาร์จ (XXXL) เป็นชายอ้วน วัยกลางคน ซึ่งการปรากฏตัวของของเค้าแต่ละครั้งจะมาในรูปแบบของมนุษย์กลายพันธุ์ ที่มาจากสัตว์ต่าง ๆ เช่น มีกระดองเต่าหรือเปลือกหอยทากอยู่ที่หลัง หรือ มีขาเป็นหนวดปลาหมึกเป็นต้น XXXL ซึ่งเด็กข้างบ้านจะนึกว่าเขาก่อการร้ายแต่ที่จริงเขากำลังค้นคว้าสโนว์โคนที่อร่อยที่สุดต่างหาก

; นายหวัดมรณะ (Common Cold) : ชายในชุดเขียว ที่เป็นหวัดตลอดเวลา จึงพยายามจะแพร่เชื้อไข้หวัดไปให้เด็กทั่วไป โดยใช้ปืนยิงน้ำมูกที่ออกจากจมูกของเค้าเป็นอาวุธ จุดอ่อนของ หวัดมรณะ คือ วิตามิน ซี

; เค้าท์ สแพนคูรัท (Count Spankulot) : ชายรูปร่างผอมผมหงอกในชุดแวมไพร์ เค้าชอบลงโทษเด็กที่ทำผิดกฎ โดยการตีก้นซึ่งปกติจะสวมถุงมือทุกครั้ง แต่ถ้าเด็กคนไหน โดนเค้าตีก้น โดยการถอดถุงมือละก็..เด็กคนนั้นจะกลายเป็นแฮปปี้แวมไพร์ตามตีก้นเด็กคนอื่น ๆ ต่อ จะแก้คำสาปได้ก็ต่อเมื่อได้ไปตีก้น เค้าท์ สแพนคูรัทคืน

;ยายแก่แมวบ้า (Crazy Old Cat Lady) : เป็นหญิงแก่ ร่างอ้วนใส่แว่น เธอเลี้ยงแมวสีขาวและแมวสีดำไว้มากมาย โดยเธอเรียกมันว่า เด็ก ๆ เธอสามารถรวมร่างกับแมวของเธอจนกลายเป็นแมวยักษ์ได้ แมวของเธอเป็นคู่ปรับสำคัญของเหล่า แฮมเตอร์ที่ทำงานในบ้านต้นไม้

; คุณ วินค์ กับ คุณ ฟิบบ์ (Mr. John Wink and Mr. Timothy Fibb) : ทั้งคู่เป็นคู่หูกัน มักจะนั่งอยู่บนเก้าอี้สูงของผู้ดูแลสระน้ำ โดยใช้โต๊ะนั้นเป็นอาวุธในการต่อสู้กับเด็ก ๆ คุณวินค์เป็นชายผอมสวมหมวกใบใหญ่ไว้บนหัวและมีเขาของควายไบซันที่หมวก ส่วนคุณ ฟิบบ์ เป็นชายหัวล้านใส่แว่น และมีเขี้ยวยาวคล้ายกับวอลรัส

; หัวหน้าห้อง จิมมี (President Jimmy) : ประธานนักเรียนชั้น ป.4 เริ่มต้นบทบาทด้วยการเป็นคนดี แต่หลังจากไปเข้าร่วมกับเด็กดีไลท์ เค้าก็เปลี่ยนไปทำตามคำสั่งของผู้ใหญ่ โดยการบังคับเด็ก ป.4 ทุกคน ให้ทำตามคำสั่ง เค้ามีกองกำลังส่วนตัว และมีเลขาเป็นเด็กผู้หญิง ชื่อว่า แอนนา

; แก๊งหมากฝรั่งที่ 6 (Six-Gum Gang) : เป็นแก๊งเด็ก 5 คนในชุดคาวบอย หัวหน้าแก๊ง คือ รันท์ พวกเค้าเป็นอันธพาลประจำโรงเรียน เคยบุกปล้นการบ้านของนักเรียนระหว่างเดินทางจากบ้านไปโรงเรียนในรถรับ-ส่ง และมักจะทำงานรับใช้พวกเด็กดีไลท์

; เออเนสท์ "เออนี่" (Ernest "Ernie") : เป็นเด็กชายที่เป็นนักเลง ใส่เสื้อกั๊กและสวมหมวกคาวบอย เค้าเป็นผู้อยู่เบื้องหลังวงการกีฬาที่รุนแรงของเด็ก เช่น สู้วัวกระทิง โดยใช้ผู้ใหญ่เป็นกระทิง และ เวสบอล คล้ายกับเบสบอลเพียงแต่ใช้ ของในบ้านเช่นแจกันแทนลูกเบสบอล เป็นคู่ปรับสำคัญของหมายเลข 4

; คุณยาย สตัฟฟัม (Gramma Stuffum and her Food Patrol) : เป็นหญิงแก่ รูปร่างสูงใหญ่และอ้วน ใส่เสื้อคลุมตัวใหญ่สีฟ้า ทำงานอยู่ที่โรงอาหารของโรงเรียน โดยเธอชอบบังคับให้เด็กกินอาหารของเธอให้เป็นเด็กอ้วน เธอสามารถทำให้อาหารต่าง ๆ ที่พูดได้และเคลื่อนไหวเข้าปากเด็ก ๆ ได้เอง โดยเธอมีตับและหัวหอมเป็นลูกน้องหลัก

; พนักงานขายไอศกรีม (Ice Cream Men) : เป็นกลุ่มผู้ใหญ่ที่ผลิตและขายไอศกรีม เพียงแต่พวกเค้าจะขายให้เฉพาะผู้ใหญ่เท่านั้น ไม่ขายให้เด็ก ๆ เด็ดขาด มักจะทำขายตามคำสั่งของพวก"เด็กดีไลท์" หรือ "เจ้านาย"เท่านั้น

### ''เหล่าร้ายคนอื่น ๆ ''

*หมายถึงเหล่าร้ายที่มีบทบาทเพียงตอนเดียว*

; คุณแม่ กับ คุณพ่อ (Mega Mom and Destructo Dad) : ทั้งคู่เป็นพ่อกับแม่ของ หมายเลข 274 *แช้ด ดิ๊คสัน* ที่สวมหน้ากากครอบทั้งหัวที่เป็นรูปของตัวเองกำลังโกรธ ทั้งสองคนเคยร่วมกันกำจัดเด็กข้างบ้านทุกคนบนโลก เพื่อให้ลูกของพวกเค้า หมายเลข 274 ได้หมายเลขอันดับที่สูงกว่านี้

; มนุษย์หมาพุดเดิ้ล (Were-Dogs Valerie) : เป็นเด็กผู้หญิงที่เรียนห้องเดียวกับ หมายเลข 5 และอยู่บ้านติดกัน เธออิจฉาหมายเลข 5 จึงแปลงร่างเป็นมนุษย์หมาพุดเดิ้ลเพื่อจู่โจมและกินการบ้านของหมายเลข 5 จุดอ่อนของเธอคือถ้าเธอกินการบ้านที่ไม่ได้เรื่อง เช่น การบ้านของหมายเลข 4 ลงไปเธอจะทุรนทุรายและคืนร่างเป็นเด็กหญิง

; คู่แฝดมหาภัยจากใต้ภูเขา :

; Big Badolescent a.k.a. Laura Limpin :

; พี่ใหญ่ (Big Brother) :

; Cheese Shogun Roquefort and the Cheese Ninjas :

; Chester :

; Cuppa Joe and the Coffee Drill Workers :

; Jerry Rassic :

; Mr. Fizz and his Soda Patrol :

; Nurse Claiborne :

; Parent Teacher Organization of Eradicating Youngsters :

; และอื่น ๆ อีกหลายคน :

## ปฏิบัติการพิเศษ

### ปฏิบัติการ Z.E.R.O
ภาพยนตร์ตอนยาวของรหัสลับเด็กข้างบ้าน ฉายในประเทศไทยครั้งแรกในวันศุกร์ที่ 18 พฤษภาคม พ.ศ. 2550 เวลา 19:00 น.

#### เรื่องย่อ
**ฟาเธอร์** ได้ใช้เครื่องคืนความทรงจำ คืนความทรงจำให้แพพพี้ อูโน่ เพื่อให้เขากลับกลายเป็นมหาวายร้าย**แกรนด์ฟาเธอร์** เพื่อหวังจะครองโลกร่วมกัน แต่แกรนด์ฟาเธอร์กลับเลือกเป้าหมายที่จะเปลี่ยนทุกสิ่งบนโลกให้แก่หงำเหงือก เมื่อเด็กข้างบ้านทุกคนถูกทำให้กลายเป็นผีดิบแก่หงำเหงือก หมายเลข 1 ซึ่งเหลือตัวคนเดียวจึงได้ตัดสินใจคืนความทรงจำให้พ่อของเขาให้พ่อของเขากลายเป็นหมายเลข 0 ขณะเดียวกันแกรด์ฟาเธอร์ได้ตั้งเป้าหมายที่จะชิงคัมภีร์ด.ข.บ (อ่าน ดอ-ขอ-บอ หรือ The Book of KND) ซึ่งบันทึกเรื่องราวทั้งหลายของเด็กข้างบ้าน เพื่อที่จะได้ไม่มีเด็กคนใดจะได้เป็นเด็กข้างบ้านอีกต่อไป หมายเลข 1 และ 0 จึงได้ไปหาฟาเธอร์และเด็กดีไลท์ไฮโซแห่งบ้านท้ายซอย ซึ่งได้เปิดเผยความจริงว่าฟาเธอร์ หรือ เบเนดิค อูโน่ เป็นน้องชายของหมายเลข 0 และ เด็กดีไลท์ไฮโซแห่งบ้านท้ายซอย คือสมาชิกของเซกเตอร์ Z ที่หายสาบสูญไป ทั้งหมดต้องรวมพลังกังปกป้องโลกให้พ้นจากอำนาจแก่หงำเหงือกของแกรนด์ฟาเธอร์

### การผจญภัยของรหัสลับเด็กข้างบ้าน (The Grim Adventures of the Kids Next Door)
ภาพยนตร์ตอนพิเศษของรหัสลับเด็กข้างบ้านและการผจญภัยของบิลลี่และแมนดี้ ฉายในประเทศไทยครั้งแรกในวันศุกร์ที่ 18 เมษายน พ.ศ. 2551 เวลา 19:00 น. ในช่วงศุกร์หรรษาภาพยนตร์

#### เรื่องย่อ
บิลลี่นำกางเกงของพ่อซึ่งเขาหวงไม่ให้ใครใส่ บิลลี่นำมาใส่เล่นและเล่นกับเคียวของกริมจนทำให้เคียวเข้าไปติดในร่องก้นของกางเกงบิลลี่ว่าพ่อจะรู้เรื่องนี้จึงได้ติดต่อหาผู้ช่วยเหลือและได้กลุ่มเด็กข้างบ้านเข้ามาช่วย หมายเลข 1 จึงจะปลอมตัวเป็นบิลลี่ ในขณะที่เซกเตอร์ V คนอื่น ๆ จะพาบิลลี่ไปที่ฐานใต้ทะเลของเด็กข้างบ้าน เพื่อเอากางเกงออก แต่ระหว่างที่เดินทางนั้นเซกเตอร์ V ได้รับภารกิจให้ไปขัดขวางแผนการของพวกเด็กดีไลท์ ขณะเดียวกันแมนดี้กลับมาที่บ้านบิลลี่และได้ล่วงรู้ถึงองค์กรเด็กข้างบ้าน ในระหว่างนั้นบิลลี่ได้เข้าไปยุ่งกับเครื่องของพวกเด็กดีไลท์จนทำให้บิลลี่, เด็กดีไลท์, เคียวและกางเกงรวมตัวกันจนกลายเป็นยมทูตขนาดยักษ์ที่จะรวมรวมคนทุกคนให้มาเป็นส่วนใบหน้าและเริ่มออกจับตัวเด็กทุกคน เซกเตอร์ V กลับไปที่ฐานดวงจันทร์แมนดี้ปลอมตัวเป็นหมายเลข 1 และเข้าควบคุมองค์กร (มีเพียงหมายเลข 5 เท่านั้นที่ดูออก) ขณะเดียวกันกริมกลับมาที่บ้านและร่วมมือกับหมายเลข 1 เดินทางไปยังฐานดวงจันทร์ และพบว่าแมนดี้ได้ทำการเปลี่ยนองค์กรเป็น ม.ค.บ. "แมนดี้คือบัญชาการ" ขณะที่ทั้งสองถูกกักขังไว้ แมนดี้ได้นำหุ่นยนต์ลงไปสู้กับยมทูตดีไลท์ ขณะเดียวกันกริมและหมายเลข 1 ได้ถูกช่วยไว้โดยหมายเลข 5 กริมใช้กระดูกเพรียงเปลี่ยนตัวเองเป็นชุดเกราะยักษ์และให้หมายเลข 1 ควบคุม ระหว่างต่อสู้แมนดี้ยอมรวมตัวกับยมทูตดีไลท์เพื่อได้พลังที่จะครองโลก แต่พ่อได้เข้ามาและดึงกางเกงออก หมายเลข 1 และกริมได้ใช้ท่าไม้ตายทำลายยมทูตดีไลท์ลง แมนดี้ถูกจับกุมแต่ก็หนีไปได้ ทุกอย่างจึงกลับมาสงบสุขอีกครั้ง

### ปฏิบัติการ I.N.T.E.R.V.I.E.W.S
ภาพยนตร์ตอนพิเศษของรหัสลับเด็กข้างบ้าน ฉายในประเทศไทยครั้งแรกในวันศุกร์ที่ 18 เมษายน พ.ศ. 2551 เวลา 19:30 น. ต่อจากเรื่องการผจญภัยของรหัสลับเด็กข้างบ้านในช่วงศุกร์หรรษาภาพยนตร์

ปฏิบัติการ I.N.T.E.R.V.I.E.W.S เป็นตอนสุดท้ายของรหัสลับเด็กข้างบ้าน โดยมีการเปิดเผยเนื้อเรื่องสำคัญทั้งในปัจจุบันและอนาคต เช่น แม่ของหมายเลข 1 คือหมายเลข 999 และมีการนำตัวละครและเหตุการจากหลาย ๆ ตอนของเด็กข้างบ้านมารวมกัน

#### เรื่องย่อ
เหล่าเซกเตอร์ V ในวัยสูงอายุยกเว้นหมายเลข 1 ได้มารวมตัวกัน (ซึ่งใช้นักแสดงที่เป็นคนจริง ๆ) และกู้ความทรงจำคืนชั่วคราวโดยฝีมือของบุคคลปริศนา ให้สัมภาษณ์เกี่ยวกับภารกิจสุดท้ายของเซกเตอร์ V ซึ่งหลังจากปฏิบัติการนั้น หมายเลข 1 หายสาปสูญไป (ไม่มีใครพบอีก) ซึ่งเรื่องเริ่มขึ้นที่เซกเตอร์ Vไล่ลาชิงเค้กเด็กดีไลท์ล้มเหลว กับถูกหมายเลข 362 ปลดออกจากภารกิจให้ เซกเตอร์ W นำโดย หมายเลข 363 (น้องชายของ 362) นำทีมภารกิจแทน เซกเตอร์ Vกลับบ้านต้นไม้ ถูกฟาเธอร์จับตัวมาแสดงหนังเด็กดีไลท์กินเค้กอวดทั้งโลก แต่พบว่า หมายเลข 74.239 ได้แอบขโมยเค้กของเด็กดีไลท์ไป และสร้างเกมท้าทายทั้งเด็กและผู้ใหญ่ให้เล่นเกมหาของต่างๆ ซึ่งของแต่ละชิ้นจะให้คะแนนต่างกันออกไป ใครได้คะแนนมากที่สุด กับมาถึงที่เริ่มเกมในจุดนัดพบ ตอน 2 ทุ่ม คือผู้ชนะและได้เค้กไป เมื่อการแข่งสิ้นสุดลงหมายเลข 1 เป็นผู้ชนะและได้เปิดเผยว่าเป้าหมายจริง ๆ ของเกมหาของคือหาผู้ที่จะมารับหน้าที่เป็นเด็กข้างบ้านระดับจักรวาลเพื่อปกป้องเด็ก ๆ จากผู้ใหญ่ทั่วจักรวาล หมายเลข 1 ยอมรับในภารกิจและฝากฝังให้หมายเลข 5 เป็นหัวหน้าเซกเตอร์ V ต่อไป (ซึ่งต่อมาหมายเลข 5 ได้เป็นผู้บัญชาการของเด็กข้างบ้าน)
เป็นตอนจุดจบของหมายเลข 1
ปล. หมายเลข 4 แต่งงานกับหมายเลข 3 ส่วนหมายเลข 2 แต่งงานกับหมายเลข 5

## ลิงสายรุ้ง
ลิงสายรุ้งเป็นสินค้าที่พวกผู้ใหญ่ผลิตขึ้นเพื่อให้ให้เด็ก ๆ อยู่ใต้อาณัติของตน ลิงสายรุ้งเป็นลิงตุ๊กตายัดนุ่นแต่เด็ก ๆ ในเรื่องถือว่าเป็นของสำคัญยิ่งชีพ ซึ่งเหล่าร้ายบางคนจะใช้ลิงสายรุ้งเป็นตัวประกันทำให้เด็กข้างบ้านต้องยอมจำนน (อ้างอิงจากตอน R.A.I.N.B.O.W.S.)

ลักษณะทั่วไปของลิงสายรุ้งก็เป็นตุ๊กตาลิงทั่ว ๆ ไป แต่ตรงหัวจะมีสัญลักษณ์สายรุ้ง ลิงสายรุ้งมีหลายประเภท หลายขนาด และหลายรุ่น ในสมาชิกทั้งหมดของเด็กข้างบ้าน หมายเลข 3 เป็นคนที่ชอบลิงสายรุ้งมากที่สุด (ถึงขนาดที่กษัตริย์แซนดี้สามารถใช้มันเพื่อบังคับให้หมายเลข 3 แต่งงานกับตนได้)

## ตอน

ซีรีส์นี้มีทั้งหมดหกซีซั่น แต่ละซีซั่นมี 13 ตอน (โดยนับตอนสั้นสองตอนเป็นหนึ่งตอน) รวมเป็นทั้งหมด 78 ตอน นอกจากนี้ยังมีภาพยนตร์โทรทัศน์อีกสองเรื่อง เรื่องแรกเกิดขึ้นระหว่างตอนที่สองและสามของซีซั่นที่ 6 (Operation: Z.E.R.O.) และตอนที่สองในช่วงท้ายของซีซั่นที่ 6 (Operation: I.N.T.E.R.V.I.E.W.) ซึ่งทำเป็นตอนจบของซีรีส์

### ฤดูกาลที่ 1

; ตอนที่ 6.1 "Operation O.F.F.I.C.E." : พ่อพาหมายเลข 4 ไปที่ทำงานของพ่อในวันพาลูกสาวมาที่ทำงาน หมายเลข 4 รู้ว่าตัวเองเป็นลูกชาย เค้าเลยขอไปห้องน้ำ แต่แทนที่เค้าจะได้ไปถึงห้องน้ำตามที่ขอ กลับถูกแก๊งลูกสาวพาไปที่จรวดเพื่อเล่นกับลิงสายรุ้งที่เค้าไม่ค่อยชอบ ขณะเดียวกันหมายเลข 3 ได้ขอเข้าไปด้วย และพบว่าเจ้านายของพ่อคิดจะส่งแก๊งลูกสาวไปที่ดาวพลูโต เพื่อให้พ่อแม่ทำงานโดยไม่ต้องกลับไปดูแลลูก ๆ แต่หมายเลข 4 ได้ส่งแก๊งลูกสาวพร้อมส่งหมายเลข 3 ลงไปหาพนักงานออฟฟิศด้วย เพื่อที่จะส่งหมายเลข 4 ไปดาวพลูโต แต่แก๊งลูกสาวกดปุ่มผิดพลาดทำให้จรวดบินวนบนฟ้า และหมายเลข 4 ปลิวไปพร้อมกับลิงสายรุ้ง แต่เจ้านายไม่ยอมจึงวิ่งหนีไป หมายเลข 3 จึงวิ่งตามไปด้วย และพบว่าหมายเลข 4 ตกอยู่ในอันตราย จนตกลงมาทับรถเจ้านาย
; ตอนที่ 6.2 "Operation A.R.C.T.I.C." : เชกเตอร์ V พร้อมด้วยหมายเลข 30C ยอดฝีมือในการต่อสู้ในแดนหนาว ที่สำนักงานใหญ่ของเด็กข้างบ้านแนะนำไปที่ขั้วโลกเพื่อหยุดยั้งศาสตราจารย์ XXXL ในการทำให้อากาศหนาวจนไม่มีวันหยุดหน้าร้อน ทำให้หมายเลข 4 ต้องเฝ้าหมายเลข 30C
; ตอนที่ 7.1 "Operation L.I.C.E." : หมายเลข 5 บุกไปขโมยขนมจากบ้านเด็กดีไลท์เพื่อมากินกับชีส แต่โดนเหายักษ์เกามาที่บ้านต้นไม้ด้วย จนต้องหาทางทำลายด้วยชีส
; ตอนที่ 7.2 "Operation L.I.Z.Z.I.E." : หมายเลข 1 อ้างว่าติดภารกิจลับ ให้ทุกคนในทีมพัก 1 วัน ทั้ง 4 คนจึงไปเทียวงานคานิวัล และพบหมายเลข 1 แอบมาเที่ยวกับแฟน คือ ลิซซี่ เดไวน์ จึงชวนหมายเลข 1 ไปเดทกันที่ร้านอาหารด้วยกัน และของขวัญที่ได้ คือ หมวกเหล็กดูดหาแฟน ที่ลิซซี่ใช้เพื่อตามหมายเลข 1 ให้มาอยู่ด้วยกัน หลังจากที่หมายเลข 2 กับหมายเลข 4 ซื้อหนังสือการ์ตูนมาได้
; ตอนที่ 8.1 "Operation T.H.E.-F.L.Y." : แมลงวันตัวหนึ่งเผลอเข้าไปในบ้านต้นไม้ แล้วมันบินเข้าไปในห้องพักของหมายเลข 1 ต้องหนีจากการตบของหมายเลข 1 จนแมลงวันได้หนีไปที่ห้องของแต่ละคน โดยให้หมายเลข 2 ปลอมตัวเป็นแมลงวัน หมายเลข 3 จับแมลงวันไปแต่งตัว หมายเลข 4 เข้าท่อเพื่อไล่ตามแมลงวัน หมายเลข 5 จับแมลงวันได้ จึงปล่อยแมลงวันเพื่อไปยังบ้านเด็กดีไลท์ ซึ่งแท้จริงแล้วแมลงวันตัวดังกล่าวนั้นเป็นเครื่องดูดข้อมูลของเด็กดีไลท์
; ตอนที่ 8.2 "Operation P.O.I.N.T." : เซกเตอร์ V สืบทราบมาว่า พวกวัยรุ่นจะกลายเป็นผู้ใหญ่ เนื่องจากมีรถหลายคันขับมาถึงยอดเขาในเวลากลางคืน จึงต้องหาทางทำลาย แต่กลับถูกมัสตาร์ดระเบิดใส่ จึงจับเซกเตอร์ V ไปมัดรวมกันเพื่อดูพวกเค้าเล่นโรลเลอร์สเก็ตที่บ้านต้นไม้แทน
; ตอนที่ 9.1 "Operation C.A.B.L.E.-T.V." : เซกเตอร์ V ได้รับบัตรเชิญไปออกช่อง The Kid-Tacular Kids Channel ได้พบผู้ใหญ่ที่มีรูปร่างเป็นทารกชื่อ "มิสเตอร์ B" ต้องการดาวเทียมของเด็กข้างบ้าน เพื่อทำให้ทุกคนเป็นทารกเหมือนตัวเอง โดยการใช้รังสีเปลี่ยนอายุ แต่แล้ว Homework-O หุ่นยนต์ที่ไม่ให้พวกเด็กๆทำการบ้านก็เข้ามาบุกรุกบ้านต้นไม้เพื่อพังกองถ่ายรายการ Kids Next Door Fun Time Variety Hour! และจับเซกเตอร์ V ไปมัดกับโซ่ มีเพียงหมายเลข 1 ที่รอดมาได้ เค้าจึงทำให้ Homework-O กลายเป็นเครื่องปิ้งขนมปัง สุดท้ายรังสีเปลี่ยนอายุตกเป็นของเด็กดีไลท์ในที่สุด
; ตอนที่ 9.2 "Operation C.A.M.P." : หมายเลข 2 กับ หมายเลข 3 ไปพบแบรดลี่ย์ ลูกสกั๊งค์ที่หลงทาง จึงพามาปฏิบัติงานด้วย ขณะเดียวกัน เซกเตอร์ V ได้พาแบรดลี่ย์ไปยังแคมป์เพื่อตามหาพ่อและแม่ของเค้าโดยการส่งกลิ่นเหม็นใส่ทุกคนในแคมป์ ทำให้เค้ากลายเป็นหมายเลข 6
; ตอนที่ 10.1 "Operation T.O.M.M.Y." : ทอมมี่น้องชายของหมายเลข 2 โดนกีดกันไม่ให้เข้าไปเล่นในบ้านต้นไม้ ทำให้เค้ารวมหัวกับ "หวัดมรณะ" เพื่อเล่นงานเซกเตอร์ V จนเป็นหวัดกันหมด
; ตอนที่ 10.2 "Operation C.H.A.D." : "คุณพ่อกับคุณแม่" ตามล่า หมายเลข 274 แช้ด ดิ๊คสัน ซึ่งเป็นผู้บริหารระดับสูงของกลุ่มเด็กข้างบ้านและทำร้ายเด็กข้างบ้านทั่วโลก จนมาถึงที่สุดท้าย คือ เซกเตอร์ V
; ตอนที่ 11.1 "Operation P.I.A.N.O." : เซกเตอร์ V ทำการหยุดการขนส่งเปียโนเข้ามาในเมือง แต่รถขนเปียโนขึ้นทางลาดจนเปียโนหล่นทับหมายเลข 4 หลายหลัง จนหมายเลข 4 บาดเจ็บจนไม่สามารถออกปฏิบัติงานได้ จึงต้องเรียกกำลังเสริมมาแทน ก็คือ หนูแฮมเตอร์ แต่แทนที่ทุกคนจะเอาเปียโนกลับไปได้ กลับโดนเปียโนทับจนเซกเตอร์ V บาดเจ็บเช่นเดียวกัน
; ตอนที่ 11.2 "Operation Z.O.O." : เซกเตอร์ V และเด็กดีไลท์โดนจับมาขังในสวนสัตว์เด็ก ทำให้คู่อริทั้งสองทีมต้องร่วมมือกัน
; ตอนที่ 12.1 "Operation Q.U.I.E.T." : หมายเลข 1 ต้องการนอนพักเนื่องจากเหน็ดเหนื่อยจากการคิดค้นระบบป้องกันภัย หมายเลข 5 จึงสั่งไม่ให้ทุกคนส่งเสียงดัง ในคืนนั้นวายร้ายหลายคนก็บุกเข้ามาในบ้านต้นไม้ และลิซซี่ได้มาปลุกหมายเลข 1 แต่หมายเลข 1 ไม่ตื่น จึงลากหมายเลข 4 ไปบ้านตัวเองแทน
; ตอนที่ 12.2 "Operation R.A.I.N.B.O.W.S." : "มิสเตอร์มองกูล" ประธานบริษัทผู้ผลิตตุ๊กตาลิงสายรุ้ง ได้มีการใช้ความสามรถพิเศษในการสัมผ้สลิงสายรุ้ง ในการตามหาลิงสายรุ้งตัวจริง แต่ความจริงแล้ว หมายเลข 3 ชอบลิงสายรุ้งมาก
; ตอนที่ 13.1 "Operation G.R.O.W.-U.P." : ในคืนวันที่ฝนพรำ พวกเด็กดีไลท์มาทำลายบ้านต้นไม้และเปลี่ยนให้หมายเลข 1 ให้กลายเป็นผู้ใหญ่ เพื่อขอลาออกจากกลุ่มเด็กข้างบ้าน ทีมที่เหลือพยายามบุกไปที่บ้านของเด็กดีไลท์ฯ เพื่อหาทางช่วยหมายเลข 1 ที่นั้นพวกเค้าพบ "คุณพ่อ" ยอดวายร้ายผู้ใช้ไฟ ซึ่งเป็นคนที่อยู่เบื้องหลังพวกเด็กดีไลท์ และหมายเลข 1 ในร่างผู้ใหญ่ได้นำไอศกรีมไปยังบ้านพวกเด็กดีไลท์เพื่อหาทางให้เค้ากลับไปเป็นเด็กข้างบ้านเหมือนเดิม

### ฤดูกาลที่ 2
; ตอนที่ 14.1 "Operation C.A.T.S." : หมายเลข 4 เผลอทำตุ๊กตาแมวของหมายเลข 3 พัง จึงต้องแต่งตัวเป็นตุ๊กตาแมว และหลงไปในบ้านของ "ยายแก่แมวบ้า" 
; ตอนที่ 14.2 "Operation P.O.P." : หมายเลข 2 โดนจับที่บาร์ ข้อหาดื่มเครื่องดื่มของผู้ใหญ่ คือ รูทเบียร์
; ตอนที่ 15.1 "Operation S.P.A.N.K." : "เค้าท์ สแพนคูรัท" มาร่วมกับ เซกเตอร์ V ในการปฏิบัติงาน แต่ทำให้ทุกคนเบื่อ จึงต้องหาทางจัดการ
; ตอนที่ 15.2 "Operation D.A.T.E." : พวกเด็กดีไลท์ จัดงานเลี้ยงให้เด็กทุกคน เซกเตอร์ V ต้องจับคู่เพื่อเข้าไปในงานเลี้ยง หมายเลข 1 จึงต้องขอความช่วยจาก ลิซซี่ มาปฏิบัติภารกิจ แต่ลิซซี่เข้าใจว่าเป็นการ เดท
; ตอนที่ 16.1 "Operation S.U.P.P.O.R.T." : หมายเลข 1 กับ หมายเลข 2 ไปเยี่ยมหมายเลข 5 ที่ไม่สบายที่บ้าน ทั้งได้ยินเรื่อง บรา และวิเคราะห์ได้ว่า บราคือ ชุดเกราะพร้อมรบ จึงหาทางทำลาย แต่โดนขัดขวางโดย ครี พี่สาวของหมายเลข 5
; ตอนที่ 16.2 "Operation T.A.P.I.O.C.A." : หมายเลข 2 ต้องหาทางกำจัดสังขยา ที่ได้จากการขัดขวางการนำเข้าสังขยา โดยมีวายร้ายหนุ่มสาว 3 คนเข้าบุกเข้ามาเอาสังขยาคืน แต่พวกวายร้ายก็กลายร่างเป็นคนแก่ ซึ่งหนึ่งในนั้น คือ ยายของหมายเลข 2 นั้นเอง
; ตอนที่ 17.1 "Operation M.O.V.I.E." : หมายเลข 4 หนีแยกจากทีมเพื่อจะไปดูหนังประเภทต่อสู้รุนแรง แทนที่จะดูหนังลิงสายรุ้งแต่ในโรงหนัง เค้าต้องไปพบกับการประชุมของพวกวายร้ายแทน
; ตอนที่ 17.2 "Operation F.A.S.T.-F.O.O.D." : ทุกคนมาฉลองวันเกิดให้หมายเลข 3 แต่หมายเลข 3 หายเข้าไปในร้านเบอร์เกอร์ ทีมจึงตามไปช่วยและพบว่าที่นี่เป็นร้านเบอร์เกอร์ไส้เด็กที่ขายให้พวกฉลาม และหมายเลข 3 ก็ถูกขายไปแล้ว
; ตอนที่ 18.1 "Operation S.H.A.V.E." : เซกเตอร์ V พบว่าหลายคนในเมืองมีหนวดและพูดจาสำเนียงแปลกไป แต่จะกลายเป็นปกติเมื่อโดนโกนหนวดทิ้ง
; ตอนที่ 18.2 "Operation O.O.M.P.P.A.H." : หมายเลข 1 อยากอยู่กับเพื่อน ๆ แต่โดนพ่อขอร้องให้ไปตกปลาด้วย ที่นั้นเค้าพบเด็กชายที่ตกพ่อคนอื่น เพื่อไปเป็นพ่อของตัวเอง
; ตอนที่ 19.1 "Operation F.L.A.V.O.R." : หมายเลข 5 โดนพวกเด็กดีไลท์กับพวกพนักงานไอศกรีมจับตัวไปที่วิหารไอศกรีม เพื่อใช้ความสามรถของ หมายเลข 5 ในการตามหา ไอศกรีมรสชาติที่ 4 ในตำนาน
; ตอนที่ 19.2 "Operation K.I.S.S." : หมายเลข 2 เกิดการผิดพลาดในการทดลองขยายขนาด ทำให้ตัวเองกลายเป็นวัยรุ่น เผลอออกจากบ้านต้นไม้ และได้เจอกับ ครี พี่สาวของหมายเลข 5 จึงชวนกันไปเดทที่ร้านอาหาร
; ตอนที่ 20.1 "Operation G.H.O.S.T." : คืนวันที่หนูแฮมเตอร์ตัวโปรดของหมายเลข 3 ได้ตายไป ได้มีวิญญาณหนูแฮมเตอร์มาเพื่อจะพาหมายเลข 3 ไปอยู่ด้วย
; ตอนที่ 20.2 "Operation F.U.G.I.T.I.V.E." : หมายเลข 206 ที่อายุครบ 13 ปี หลบหนีจากยานที่กำลังจะพาตัวเธอไปลบความทรงจำ เซกเตอร์ V ต้องร่วมมือกับ หัวหน้าหน่วยลบความทรงจำของเด็กข้างบ้าน หมายเลข 86 ผู้ซึ่งเป็นเด็กหญิงที่มีอคติกับเด็กชายอย่างรุนแรง ในการนำตัวหมายเลข206คืนมา ก่อนที่เธอจะนำความลับไปบอกกับ "พวกเด็กดีไลท์" 
; ตอนที่ 21.1 "Operation T.H.E.-S.H.O.G.U.N." : หมายเลข 2 และ หมายเลข 4 ไปในงานเปิดร้านเนยแข็ง แต่ไม่สามารถสั่งเนยแข็งมากินได้ หมายเลข 2 จึงเอาเนยแข็งของตัวเองออกมา จากนั้นพวกนินจาเนยแข็งก็มาขโมยไปให้ "โชกุนเนยแข็ง"
; ตอนที่ 21.2 "Operation C.O.L.L.E.G.E." : หมายเลข 1 บุกเดี่ยวไปที่วิทยาลัย เนื่องจากได้รับข่าวว่า วิทยาลัยรับเด็ก 10 ขวบเข้าไปเรียน ที่นั้นเค้าพบว่า เป็นกับดักของศาสตราจารย์ XXXL
; ตอนที่ 22.1 "Operation R.E.P.O.R.T." : เซกเตอร์ V แต่ละคนรายงานภารกิจ การนำ "กล่อง" มาสู่สำนักงาน ตามรูปแบบของแต่ละคน
; ตอนที่ 22.2 "Operation B.R.I.E.F." : กางเกงในของหมายเลข 1 เข้ามาที่บ้านต้นไม้ เพื่อบังคับให้เค้าใส่มัน
; ตอนที่ 23.1 "Operation C.A.K.E.D.-T.W.O." : อีกครั้งกับปฏิบัติการแย่งเค้กวันเกิดมาจากพวกเด็กดีไลท์ ปีนี้พวกเด็กดีไลท์จับเด็ก ๆ ทั้งเมืองมาเพื่อนั่งดูพวกเค้ากินเค้ก
; ตอนที่ 23.2 "Operation S.P.A.C.E." : หมายเลข 3 นำน้องสาว คือ มูชิ ไปร่วมปฏิบัติการในการกู้ยานขนส่งนักโทษในอวกาศ หมายเลข 1 นำทีมไปสำรวจยานขนส่ง ขณะที่หมายเลข 5 กับมูชิ น้องสาวของหมายเลข 3 อยู่ที่ยานและพบกับบุคคลที่คาดไม่ถึง
; ตอนที่ 24.1 "Operation B.E.A.C.H." : ในวันพักผ่อน เซกเตอร์ V มาเที่ยวที่ทะเล หมายเลข 3 โดนกลุ่มอัศวินชายหาด ลักพาตัวไปรับโทษจาก "กษัตริย์แซนดี้" แต่แซนดี้กลับหลงรักและขอหมายเลข 3 แต่งงาน
; ตอนที่ 24.2 "Operation U.N.D.E.R.C.O.V.E.R." : เซกเตอร์ V ถูกหัวหน้าใหญ่ของเด็กข้างบ้าน เรียกมาเพื่อปฏบัติภารกิจลับ กับสายลับที่คาดไม่ถึง คือ เลนนี่ เด็กใส่หมวกอเมริกันฟุตบอล หนึ่งในพวกเด็กดีไลท์ แต่หมายเลข 4 เป็นคนเดียวที่ไม่เชื่อใจเลนนี่
; ตอนที่ 25.1 "Operation D.O.G.F.I.G.H.T." : หมายเลข 2 กำลังขับเครื่องบินอยู่ แต่ถูกยิงตกโดยนักบินลึกลับและไม่สามารถโต้ตอบได้เลย จึงมาหาซื้ออุปกรณ์ใหม่ที่ร้านขายเตรื่องยนต์พร้อมกับกิน ชิลลี่ด็อก โดยไม่รู้เลยว่า ชิลลี่ด็อกคือสาเหตุที่เค้าโดนโจมตี
; ตอนที่ 25.2 "Operation T.R.I.P." : "คุณพ่อได้ข่าวว่า หมายเลข 3 จะไปพบเด็กข้างบ้านที่ญี่ปุ่นบ้านเกิดของเธอ จึงส่งสุดยอดสายลับ คู่แฝดมหาภัยจากใต้ภูเขา ไปเพื่อขัดขวาง
; ตอนที่ 26.1 "Operation E.N.D." : หมายเลข 1 โดนทีมลบความทรงจำของหมายเลข 86 ตามล่า ทั้ง ๆ ที่ยังอายุไม่ถึง 13 ปี พอหนีกลับมาที่บ้านต้นไม้ พบว่าเซกเตอร์ V ที่เหลือโดนจับฐานดวงจันทร์ไปพร้อมกับบ้านต้นไม้ หมายเลข 274 เข้ามาช่วยเหลือ แต่หมายเลข 1 ต้องการเดินทางไปฐานดวงจันทร์ก่อนลูกทีมจะโดนลบความทรงจำ จึงไปขอความช่วยเหลือจาก ทอมมี่ น้องชายของหมายเลข 2

### ฤดูกาลที่ 3
; ตอนที่ 27.1 "Operation F.U.T.U.R.E." : หมายเลข 4 โดนส่งไปโรงเรียนประจำที่มีแต่ผู้หญิง ที่นั้นเค้าพบกับครูผู้หญิงที่ต้องการเปลี่ยนเด็กทุกคนให้เป็นเด็กผู้หญิง โดยใช้ปืนที่ได้จากอนาคต เมื่อตัดมาที่ 80ปีในอนาคตที่นั้นมีกลุ่ม "เด็กชายข้างบ้าน" ที่นำโดย หมายเลข 4 ตอนอายุ 90 ปี เพื่อต่อกรกับกลุ่มเด็กผู้หญิง หมายเลข 4 (แก่) ต้องหาทางแก้ไขอดีตให้ได้
; ตอนที่ 28.1 "Operation A.F.L.O.A.T." : เซกเตอร์ V เข้าไปก่อกวน ปาร์ตี้บาร์บีคิว ของพวกวายร้าย ระหว่างหนี ยานถูกปืนใหญ่หมากฝรั่งยิงตกมาเครื่องยนต์เสียในทะเลหน่อไม้ฝรั่ง ที่นั้นทุกคนต้องเจอภาวะร้อน หิว และสัตว์ประหลาดยักษ์
; ตอนที่ 28.2 "Operation L.E.A.D.E.R." : ลิซซี่ มาเยี่ยมหมายเลข 1 ที่บ้านต้นไม้ เธอไม่อยากให้เค้าต้องเหนื่อยจึงสวมรอยนำทีมในสไตล์ของเธอเอง ไปจัดการกับกลุ่มวัยรุ่นที่นำโดย "แช้ด" หรืออดีตหมายเลข 274 ที่ต้องการทำลายฐานดวงจันทร์ของเด็กข้างบ้าน 
; ตอนที่ 29.1 "Operation U.T.O.P.I.A." : หมายเลข 1 เข้าไปทำลายการทดลองของเชสเตอร์ผู้ชั่วร้ายระหว่างหลบหนี เค้าตกไปที่เกาะแห่งนึง ซึ่งที่นั้นเป็นสวรรค์ของเด็ก ๆ โดยแท้
; ตอนที่ 29.2 "Operation R.O.B.B.E.R.S." : หมายเลข 4 และ หมายเลข 5 ในรถโรงเรียน โดนจู่โจมโดย "แก็งหมากฝรั่งที่ 6" ที่หมายจะขโมยการบ้านสะกดคำของทุกคน 
; ตอนที่ 30.1 "Operation F.O.U.N.T.A.I.N." : เลโอน่า เด็กหญิงผู้พ่นน้ำลายตลอดเวลา ถูกพวกเด็กดีไลท์จับตัวไปเพื่อให้บอกทางเข้าของโรงเรียนโบราณ เพื่อต้องการน้ำพุแห่งวัยเยาว์ หมายเลข 5 จึงตามทุกคนไปช่วยเลโอน่า โดยให้เหตุผลว่าครั้งที่แล้วที่เธอไม่ช่วยเด็กคนอื่น จากพวกเด็กดีไลท์ทำให้หมายเลข 1 ต้องหัวล้าน
; ตอนที่ 31.1 "Operation B.U.T.T." : หมายเลข 1 ได้มาพักผ่อนในทะเล แต่เค้ากลับโดนปูมาดึงกางเกงในออกไป และพวกเด็กดีไลท์ก็ถ่ายรูปก้นของหมายเลข 1 มาแบล็คเมล์เค้า
; ตอนที่ 31.2 "Operation T.R.A.I.N.I.N.G." : เป็นเรื่องของทอมมี่กับเพื่อนอีก 2 คน ได้เข้าไปที่บ้านต้นไม้ขั้วโลกเหนือเพื่อไปฝึกที่จะเป็นเด็กข้างบ้านแต่ว่า Father ได้บุกเข้ามา
; ตอนที่ 32.1 "Operation A.R.C.H.I.V.E." : ประวัติศาสตร์ของเด็กข้างบ้าน โดยเริ่มต้นที่ในสมัยก่อนที่มีแต่เด็ก ๆ พวกเค้าสร้างผู้ใหญ่ขึ้นมาให้ช่วยมางาน และเป็นเพื่อนเล่น แต่ผู้ใหญ่คนนึงทนการเป็นม้าให้เด็กไม่ได้ จึงจับเด็กคนนั้นมาตีก้น เด็ก ๆ จึงเนรเทศผู้ใหญ่ออกไปจากเมือง จากนั้นผู้ใหญ่ก็ผลิตของกินของเล่นออกมาเพื่อล่อให้เด็ก ๆ ทำงานให้ สงครามระหว่างเด็กกับผู้ใหญ่จึงเริ่มต้น
; ตอนที่ 32.2 "Operation S.L.U.M.B.E.R." : หมายเลข 86 มีปฏิติการลับสำหรับเด็กผู้หญิง หมายเลข 4 ต้องการไปร่วมด้วยจึงปลอมตัวเป็นเด็กผู้หญิง ไปร่วมปาร์ตี้ห้องนอนครั้งนี้ โดยไม่รู้ว่ามีแผนการลับจากวัยรุ่นเพื่อขโมยกระเปราะรหัสของเด็กข้างบ้านแอบแฝงอยู่
; ตอนที่ 33.1 "Operation P.I.N.K.E.Y.E." : หมายเลข 2 กลับมาทำงานเป็นนักสืบเอกชนที่โรงเรียน ในคดีที่มีคนพยายามทำให้เด็กนักเรียนเป็นโรคตาแดง โดยคดีนี้เกี่ยวพันกับของโปรดของเค้าคือทอฟฟี่เค้ก 
; ตอนที่ 33.2 "Operation K.A.S.T.L.E." : หมายเลข 3 และมูชิน้องสาวของเธอ เรียกทีมมาอย่างฉุกเฉินเพื่อเล่นเรือวนลิงสายรุ้ง หมายเลข 1 โมโหและกลับไป จากนั้นหมายเลข 3 ก็โดนกษัตริย์แซนดี้จับตัวไปเพื่อเหตุผลเก่าคือ บังคับให้หมายเลข 3 แต่งงานด้วย และแล้วก็ได้ขอมูชิแต่งงานแทน
; ตอนที่ 34.1 "Operation C.A.K.E.D.-T.H.R.E.E." : ปฏิบัติการขัดขวางการกินเค้กของพวกเด็กดีไลท์ครั้งนี้ เริ่มต้นด้วยการนำไข่ไก่มาไว้ที่บ้านต้นไม้เพื่อไม่ให้มีไข่ไว้ทำเค้ก แต่ไข่ดันมาฟักเป็นตัวและพวกลูกเจี๊ยบคิดว่า หมายเลข 1 เป็นแม่ของมัน 
; ตอนที่ 34.2 "Operation L.O.C.K.D.O.W.N." : หมายเลข 1 บาดเจ็บกลับมาที่บ้านต้นไม้ พร้อมสั่งให้ทำการปิดทางเข้าออกจนกว่าจะถึงเช้า หมายเลข 5 ตรวจพบสัญญาณผู้บุกรุกจึงออกไปตามหาคนเดียว แต่แล้วเธอก็พบสัญญาณผู้บุกรุกชี้ไปที่หมายเลข 1
; ตอนที่ 35.1 "Operation G.R.A.D.U.A.T.E.S." : ทอมมี่จบการฝึกและได้บรรจุเป็นสมาชิกเด็กข้างบ้าน เซกเตอร์ V จึงไปเอากระเปราะรหัสคืนมาจาก "คุณพ่อ" ที่ใส่รหัส ดีเอ็นเอ ของเด็กทุกคน โดยทอมมี่ขอใช้ "หมายเลข T" ซึ่งไม่ใช่ตัวเลขแต่ก็ผ่านได้ จากนั้นก็ได้รับข่าวว่า "คุณพ่อ" มีแผนจะปล่อยรังสีเพื่อเปลี่ยนเด็กให้กลายเป็นบางอย่าง เด็กข้างบ้านทั้งหมดจึงบุกไปที่คฤหาสน์ก่อนจะโดนรังสี
; ตอนที่ 36.1 "Operation H.U.G.S." : หมายเลข 4 ได้หลงเข้าไปในเกาะลิงสายรุ้ง ที่นั้นเค้าโดนทดสอบด้วย ลิงสายรุ้งยักษ์
; ตอนที่ 36.2 "Operation J.E.W.E.L.S." : หมายเลข 5 เดินทางไปในทะเลทราย เพื่อตามหาอัญมณีขนมหวานของเธอที่ถูกขโมยไป ที่นั้นเธอพบกับคู่ปรับตลอดกาลด้านขนมหวานของเธอ "ไฮริช วอน มาร์ซิแพน" ที่ต้องการอัญมณีชิ้นนี้ไปเปิดสุสานขนมหวาน
; ตอนที่ 37.1 "Operation T.R.I.C.K.Y." : หมายเลข 4 ขอรับคำท้าแข่งกับคนอื่นในทีมในการหาขนมหวานในวันฮาโลวีน แต่ขนมหวานหนึ่งอันของหมายเลข 4 ก็โดนพวกโจรสลัดขนมหวานขโมยไป เค้าจึงต้องตามเอาคืน
; ตอนที่ 37.2 "Operation U.N.C.O.O.L." : หมายเลข 2 นำทีมเข้าไปช่วยเหลือหมายเลข 78 แห่งเซกเตอร์ x จากพวกซอมบี้เด็กนักเรียน
; ตอนที่ 38.1 "Operation P.R.E.S.I.D.E.N.T." : จิมมี่ ประธานนักเรียนชั้น ป.4 ขอความช่วยเหลือจาก เซกเตอร์ V ในการคุ้มครองตัวเค้าไปเข้าประชุมเรื่อง โรงเรียนเลิกก่อนเวลา จากการขัดขวางของ "พวกเด็กดีไลท์"
; ตอนที่ 38.2 "Operation H.O.S.P.I.T.A.L." : เซกเตอร์ V นำทีมบุกโรงพยาบาล เพื่อช่วยเหลือเพื่อนคนนึงที่ได้รับบาดเจ็บ โดยหมายเลข 3 บอกว่าเธอรักคนคนนั้นด้วย
; ตอนที่ 39.1 "Operation S.P.R.O.U.T." : หมายเลข 4 เผลอกลืนผักลงไปในท้อง ทีมจึงรีบทำการช่วยเหลือ โดยการย่อตัวเข้าไปในร่างของเค้าเพื่อนำผักออกมาก่อนจะถูกย่อย
; ตอนที่ 39.2 "Operation H.O.U.N.D." : หมายเลข 5 ถูกหมาของเพื่อนร่วมชั้นขโมยกินการบ้านของเธอ ตอนเย็นเธอจึงชวน หมายเลข 2 และหมายเลข 4 มาที่บ้านหลังนั้น เพื่อตามหาความจริง แต่พบเพียงหมาพุดเดิ้ลที่น่ารัก

### ฤดูกาลที่ 4
; ตอนที่ 40.1 "Operation R.A.B.B.I.T." : หมายเลข 2 และ หมายเลข 5 ต้องไปช่วยเหลือเด็กป.1 ในการนำตัวกระต่ายประจำชั้นกับมา ก่อนที่จะถูก "ไฮริช" จับไปทำกระต่ายช๊อคโกแลต ในหุบเขาช็อคโกแลตด้านหลังโครงเหล็กของโรงเรียน
; ตอนที่ 40.2 "Operation F.L.U.S.H." : "ส้วมมหาภัย" โดนกีดกันไม่ให้เข้าร่วมประชุมวายร้าย จึงบุกบ้านต้นไม้คนเดียว เพื่ออยากทำให้วายร้ายคนอื่นเห็นว่า เค้าก็มีดี แต่เมื่อเข้าไปเค้าพบกับ "เจ้านาย"และพวกวายร้ายรวม 5 คน ที่นั้น
; ตอนที่ 41.1 "Operation F.O.O.D.F.I.T.E." : เซกเตอร์ V ต้องต่อสู้กับบรรดาอาหารของ คุณยายสตัฟฟัม ในโรงอาหารของโรงเรียน 
; ตอนที่ 41.2 "Operation C.L.U.E.S." : หมายเลข 3 พร้อมด้วย พ่อแม่และน้องสาว มูชิ มากินข้าวเย็นที่บ้านของหมายเลข 2 ก่อนเริ่มจะเริ่มกิน ก็เกิดไฟดับและเกิดคดีฆาตกรรมตุ๊กตาลิงสายรุ้งของหมายเลข 3 ทำให้หมายเลข 2 ต้องเป็นนักสืบเพื่อคลี่คลายคดีนี้
; ตอนที่ 42.1 "Operation N.U.G.G.E.T." : หมายเลข 4 ไปพบเหมืองนัตเก็ตเข้า และเพียงอึดใจบริเวณนั้นก็กลายเป็นเมืองคาวบอยตะวันตก ที่มีนัตเก็ตเป็นสิ่งที่ทุกคนต้องการ
; ตอนที่ 42.2 "Operation M.A.C.A.R.R.O.N.I." : เซกเตอร์ V ทำการแลกตัวนักโทษกับพวกวายร้าย ซึ่งได้ช่วยหมายเลข 13 ที่เป็นตัวโชคร้ายมาไว้ในทีม พร้อมความลับที่ว่า ผู้ใหญ่จะไปขโมย รูปภาพ เรนโบว์ลิซ่ามังกี้
; ตอนที่ 43.1 "Operation P.O.O.L." : เซกเตอร์ V มาเล่นน้ำที่สระน้ำใหม่ของหมายเลข 4 ลิซซี่กับหมายเลข 1 ตกลงไปในสระ และไปโผล่ที่โลกตรงกันข้ามซึ่งที่นั้น ทุกคนจะตรงกันข้ามกับโลกนี้ เช่น หมายเลข 1 ไม่มีความเป็นผู้นำ ทั้งสองโดนจับแต่มี หมายเลข 1 กับลิซซี่อีกคนไปที่โลกเก่า แล้วหมายเลข 2 3 และ 5 ก็โดนจับและโดนสวมรอยต่อไป ตามคำสั่งของท่านผู้นำที่คาดไม่ถึง
; ตอนที่ 44.1 "Operation C.A.K.E.D.-F.O.U.R." : เซกเตอร์ V กำลังประชุมเพื่อจะหาทางไปชิงเค้กวันเกิดของ "พวกเด็กดีไลท์" แต่ก็มีข้อความจาก "พวกเด็กดีไลท์" ส่งมาบอกว่าเค้กปีนี้จะเป็นรางวัลแก่ผู้ที่ชนะเลิศการแข่งขันห่วงยางประจำปี ทุกคนตั้งใจแข่งกันมาก โดยเฉพาะ หมายเลข 2 แต่เค้ายังคงใช้ห่วงยางอันเดิมของพ่อที่ไม่มีอะไรพิเศษและแพ้มาตลอด
; ตอนที่ 45.1 "Operation S.I.T.T.E.R." : แม่ของหมายเลข 2 และทอมมี่ไม่อยู่ จึงจ้าง ครี มาเป็นพี่เลี้ยงเด็ก ครีบังคับให้สองพี่น้องอาบน้ำและขึ้นเตียงนอน ตามแผนของพวกนินจาวัยรุ่น
; ตอนที่ 45.2 "Operation S.A.T.U.R.N." : ลิงสายรุ้งทุกตัวในเมืองถูกขโมยไปบนฟ้า หมายเลข 3 ใช้สัมผัสพิเศษของเธอพาทีมติดตามไปเอาคืนในอวกาศ และพบว่าวงแหวนของดาวเสาร์เป็นลิงสายรุ้งทั้งหมดด้วยพลังของ "หุ่นเรมอน 4" 
; ตอนที่ 46.1 "Operation C.H.O.C.O.L.A.T.E." : หมายเลข 5 กลับจากการไปเอามาร์ชเมลโลว์มากินกับครอบครัว แต่กลับมาพบว่าทุกคนในบ้านกลายเป็นช๊อคโกแลต และไปที่บ้านต้นไม้ทุกคนก็โดนเช่นเดียวกัน โดยฝีมือการล้างแค้นของ "ปีศาจช็อคโกแลต ไฮริช"
; ตอนที่ 46.2 "Operation M.A.T.A.D.O.R." : หมายเลข 4 หนีการปฏิบัติภารกิจ ยับยั้งทีมฟุตบอลหญิง เพื่อไปรับงานที่เค้าชอบ คือการต่อสู้กับ กระทิงผู้ใหญ่ ในสนามกีฬาของ เออเนสท์ แต่แล้วเค้าก็พบว่า กระทิงที่เค้าต้องสู้ตัว คือ พ่อของเค้าเอง
; ตอนที่ 47.1 "Operation L.U.N.C.H." : ลิซซี่ ชวนหมายเลข 1 มาทานอาหารเที่ยงด้วยกัน โดยสั่งไม่ให้เค้าทำงาน ระหว่างนั้น "กลุ่มโรบินฟูด" ก็เข้ามาปล้นเอาอาหารกลางวันของเด็กทุกคนไปให้คนแก่ ลิซซี่จึงต้องตามไปเอาคืนมา
; ตอนที่ 47.2 "Operation M.U.N.C.H.I.E.S." : เซกเตอร์ V ต้องบุกเข้าไปในร้านขายของของเหล่าวายร้าย เพื่อต้องการซื้อ เรนโบว์มันชี่ อาหารเช้าสุดอร่อยกล่องสุดท้าย โดยต้องต่อสู้แย้งกับบรรดาวายร้ายหลายคน กับบทสรุปที่คาดไม่ถึง
; ตอนที่ 48.1 "Operation K.N.O.T." : หมายเลข 1 ถูกบังคับให้ผูกเน็กไทไปโรงเรียน แต่ "มูสก์" ผู้ใหญ่ที่ต่อสู้เพื่อการไม่ผูกไท มาช่วยและชวนเค้าเข้าร่วมกลุ่มเดินทางไปกำจัด "ราชินีไท" ที่ออกไข่มาเป็นไทนั้นเอง
; ตอนที่ 48.2 "Operation C.L.O.S.E.T." : แม่ของเด็กชาก ชื่อ บิลลี่ มาขอความช่วยเหลือเด็กข้างบ้าน ให้ตามหาลูกชายของหล่อน ที่หายไปในตู้เสื้อผ้า เซกเตอร์ V เข้าไปพบกับ สัตว์ประหลาดเสื้อกันหนาว ที่บิลลี่ไม่ยอมใส่
; ตอนที่ 49.1 "Operation S.N.O.W.I.N.G." : ในวันหยุดหิมะตกเด็กทุกคนมาเล่นหิมะ ยกเว้นหมายเลข 1 ที่ไม่สบาย เมื่อประธานนักเรียนป.4 จิมมี่ทราบว่าหมายเลข 1 ไม่อยู่ ก็ส่งกองกำลังมาจับต้วเด็กป.4ทุกคนไปร่วมประชุมแต่งตั้งราชินีของเค้า หมายเลข 5 และทีมต้องนำกำลังเพื่อต่อต้าน และรอคอยหมายเลข 1 มาช่วย
เรียนแบบมาจากภาพยนตร์เรื่อง สตาร์วอร์
; ตอนที่ 50.1 "Operation M.A.U.R.I.C.E." : มอริสอดีตยอดฝีมือแห่งเซกเตอร์ V ผู้ไม่สามารถทำตามสัญญาว่าจะหาทางกำจัดโรคอีสุกอีใสให้หมดไป เนื่องจากอายุครบ 13 ปี ต้องออกจากกลุ่มและโดนลบความทรงจำ หมายเลข 5 และทีมต้องหาทางยับยั้งไม่ให้ครีชวนเค้าเข้าร่วมกับนินจาวัยรุ่น แต่พลาดจนหมายเลข 5 โดนปืนอีสุกอีใสยิงและป่วยหนัก
; ตอนที่ 51.1 "Operation L.O.V.E." : หมายเลข 4 เข้ามาขัดจังหวะหมายเลข 3 ที่กำลังเป็นดารานำในละครเพลงของโรงเรียน ขณะที่หมายเลข 3 กำลังเข้าบทกับ "พวกเด็กดีไลท์" ทำให้ "พวกเด็กดีไลท์" ก่อเรื่องทำลายงาน
; ตอนที่ 51.2 "Operation C.O.U.C.H." : หมายเลข 4 และ 3 แย่งรีโมททีวีกันจน รีโมทตกลงไปในโซฟา หมายเลข 4 จึงตากเข้าไปเก็บ พบว่าใต้โซฟามีคนอาศัยอยู่ โดยที่คนเหล่านั้นต้องการเก็บรีโมทไว้เป็นของศักสิทธิ์ของเมืองใต้โซฟา
; ตอนที่ 52.1 "Operation D.O.D.G.E.B.A.L.L." : "พ่อมดดอด์จบอล" ถล่มโรงเรียนประจำเพื่อเป็นยืนยันว่า ดอด์จบอลเป็นกีฬาของผู้ใหญ่ แต่ได้รู้ว่าเด็กที่เก่งที่สุด ชื่อว่า บีทเทิ้ล จึงจับพ่อแม่และโจอี้น้องของหมายเลข 4 ไว้เพื่อให้เค้ามาแข่งด้วย 
; ตอนที่ 52.2 "Operation F.E.R.A.L." : หมายเลข 1 โดน "พวกเด็กดีไลท์" ทำร้ายและทิ้งไว้บนเกาะลิงสายรุ้งเกิน 46 นาที ทำให้หมายเลข 1 สูญเสียความทรงจำและมีนิสัยป่าเถื่อนของมนุษย์ลิง

### ฤดูกาลที่ 5
; ตอนที่ 53.1 "Operation N.A.U.G.H.T.Y." : ในคืนก่อนวันคริสต์มาส เหล่าภูติกำลังเร่งทำของขวัญ เพื่อให้ซานต้านำขึ้นเรนเดียร์เพื่อไปส่งให้กับเด็กดีทั่วโลก เซกเตอร์ V ก็บุกเข้าไปทำร้ายพวกภูติและบุกไปขโมย เรนเดียร์ ถึงห้องของซานต้า วินเทอร์กรีนและหน่วยอัลฟ่า หน่วยพิทักษ์คริสต์มาสของซานต้าจึงตามมาเอาคืนที่บ้านต้นไม้ 
*สมาชิกหน่วยอัลฟ่า และ ห้องส่งของขวัญของซานต้า เลียนแบบมาจาก เอกซ์เมน (X-MEN) *
; ตอนที่ 54.1 "Operation E.L.E.C.T.I.O.N.S." : หมายเลข 1 ผู้หวังจะชนะการเลือกตั้งประธานนักเรียนป.4 คนใหม่ ต้องผิดหวังเมื่อพบว่าพวกเด็กดีไลท์ชนะ และสั่งขังหมายเลข 1 ในคุกซึ่งเค้าได้ทราบจากเจ้าหน้าที่นับคะแนนว่า จริง ๆ เค้าต้องชนะแต่พวกเด็กดีไลท์ติดสินบน หมายเลข 1 ต้องหาทางเอาหนีออกไป ก่อนที่พวกเด็กดีไลท์จะยึดโรงเรียนและประกาศสงครามระหว่างเด็กประถมกับเด็กวัยรุ่น จึงทำให้พวกเด็กๆทะเลาะกัน เซกเตอร์ V จึงปั่นจักรยานเข้าไปในโรงเรียน
; ตอนที่ 55.1 "Operation D.U.C.K.Y." : ทอมมี่ผู้ไม่ชอบการอาบน้ำ โดนแม่บังคับให้ไปอาบน้ำ แล้วทอมมี่ก็หลุดเข้าในในทะเลอ่างอาบน้ำ พบกับบรรดาเด็กที่หนีการอาบน้ำมาอยู่ในเรือแห่งนี้ แต่ต้องคอยระวังสัตว์ร้าย โมบี้ดักค์
; ตอนที่ 55.2 "Operation D.I.A.P.E.R." : เซกเตอร์ V บุกเข้าโรงพยาบาลเพื่อปลดปล่อยทารกให้เป็นอิสระ โดยที่หมายเลข 5 ไม่เห็นด้วย แต่พวกเค้าต้องพบความน่ากลัวของทารกเหล่านี้
; ตอนที่ 56.1 "Operation B.U.L.L.I.E.S." : หมายเลข 4 และ หมายเลข 2 มาทำภารกิจที่เกาะบูลลี่ โดย นักวิทยาศาสตร์ เจอรี่ ราสสิค ซึ่งเป็นเกาะไว้ขังพวกบูลลี่ที่ดูร้ายชนิดต่าง ๆ แต่พวกเค้าต้องพบกับการล้างแค้นจากเพื่อนเก่าคนนึง ที่หมายเลข 4 เคยไปทำเวดจี้ไว้อย่างรุนแรงตอนสมัย อนุบาล
*เลียนแบบจาก ภาพยนตร์เรื่อง จูราสสิค พาร์ค*
; ตอนที่ 56.2 "Operation F.I.S.H.Y." : เฟรชชี่ ปลาน้อยของหมายเลข 3 ตายลง หมายเลข 1 กับ 5 ต้องไปหาปลาตัวใหม่มา และ หมายเลข 2 กับ 4 ต้องเดินทางเอาปลาไปทิ้งที่ห้องน้ำด้านในของบ้านต้นไป โดยที่มียายแก่แมวบ้าคอยขัดขวาง

; ตอนที่ 57.1 "Operation B.R.E.A.K.U.P." : หมายเลข 4 ทำแจกันแตก ทำให้แม่ของเค้าต้องทำแจกันใหม่ทุกวันก็ยังแตกเหมือนเดิม จนใบสุดท้าย แจกันไม่แตก เค้าจึงตามเด็กที่ขโมยแจกันจากบ้านเค้า มาที่สนามกีฬา "เวสบอล" ที่คล้ายเบสบอลแต่ให้ตีข้าวของให้แตกแทน แล้วเค้าก็พบกับโจทย์เก่า คือ เออเนท์ส
; ตอนที่ 57.2 "Operation S.A.F.A.R.I." : หมายเลข 1 โดนแม่พามาฉีดวัคซีนป้องกันโรค มูสปั๊ม โดยหมอบอกว่าเค้าจะไม่บังคับให้หมายเลข 1 ฉีด แต่เค้าจะตามล่าเพื่อฉีดวัคซีนให้แทน
; ตอนที่ 58.1 "Operation V.I.R.U.S." : "ครี" บุกมาที่ห้องทดลองใต้ทะเลของเด็กข้างบ้าน เพื่อหายาถอนพิษ แต่พบว่า หมายเลข 5 ได้นำมันไปก่อนแล้ว จึงทำลายห้องเก็บผู้ติดเชื้อแทน และตามหาหมายเลข 5 ต่อไป
; ตอนที่ 58.2 "Operation O.U.T.B.R.E.A.K." : จากตอนที่แล้ว เซกเตอร์ V ต้องเข้าไปพาตัว "ผู้ติดเชื้อ" ออกห้องทดลองใต้ทะเล แต่หมายเลข 4 มัวแต่กินขนมจึงโดนจู่โจม หมายเลข 20,000 ต้องการทำลายห้องทดลองทิ้ง ก่อนที่เชื้อจะแพร่ออกมาสู่ภายนอก
; ตอนที่ 59.1 "Operation C.A.N.Y.O.N." : เซกเตอร์ V นำทีมเด็กข้างบ้านจำนวนมาก มาปิดล้อม "แกรนแคนยอน" เพื่อภารกิจบางอย่าง "ส้วมมหาภัย" รู้จึงพยายามแจ้งให้เจ้านายทราบ แต่ไม่มีใครสนใจ เค้าจึงบุกเดี่ยวมาเพื่อทำลายปฏิบัติการนี้ 
; ตอนที่ 59.2 "Operation H.O.L.I.D.A.Y." : "ลิซซี่" เอาขนมพายมาหาหมายเลข 1 แต่ต้องพบกับ เค้าไปพักร้อนที่ จาไมก้า กับหมายเลข 10 สาวสวยของเด็กข้างบ้านและผู้นำหน่วยคนอื่น ๆ เธอจึงขอติดเครื่องมากับเที่ยวบินส่งหนูแฮมเตอร์ไปพักร้อน เพื่อตามหมายเลข 1 ไป 
; ตอนที่ 60.1 "Operation C.A.K.E.D.-F.I.V.E." : อีกครั้งกับการขีดขวางการกินเค้กวันเกิดของพวกเด็กดีไลท์ ก่อนทำงานเซกเตอร์ V ไปที่ อลาโมดที่ซึ่ง เหล่าเด็กข้างบ้านนับพันคนถูกแช่แข็งจากไอศกรีม เนื่องจากขโมยสูตรทำขนมเค้กแสนอร่อย เมื่อประมาณ 200 ปีที่แล้ว หมายเลข ศตวรรษที่ 19 ผู้เคยเห็นสูตรนั้นก็ถูกช่วยจากการแช่แข็งในวันนั้น แต่ก็โดนหมายเลข 86 มาพาตัวไปลบความทรงจำที่ฐานดวงจันทร์ แต่ก็ต้องพบเค้กก้อนยักษ์ที่ลอยอยู่นอกโลกจับตัวไป

; ตอนที่ 61.1 "Operation R.E.C.R.U.I.T." : เด็กชาย บ๊อบบี้ผู้อยากเข้าร่วมกับเด็กข้างบ้าน ได้โอกาสดี โดยเซกเตอร์ V ได้ให้โอกาสเค้า แต่ต้องผ่านการทดสอบต่าง ๆ หลายขั้น เช่นการบุก เข้าไปขโมยจานในบ้านของ "คุณวินค์กับคุณฟิบบ์" หรือ ไปเอาน้ำลายของ"ยายแก่แมวบ้า"
*เนื้อหาบางส่วน เลียนแบบมาจาก ภาพยนตร์ เรื่อง Matrix*
; ตอนที่ 61.2 "Operation D.A.D.D.Y." : หมายเลข 85 โดนพ่อของเค้าตัดผมให้จนเสียทรง หมายเลข 1 และทีมเด็กใหม่ตัดสินใจบุกบ้านของหมายเลข85 เพื่อช่วยเหลือ ชอนนี่น้องชายของหมายเลข 85 ก่อนจะโดนพ่อตักผมอีก แต่ต้องตกใจเมื่อพบว่าพ่อของหมายเลข 85 คือ ศัตรูตัวฉกาจ เจ้านายนั้นเอง และพี่สาวอีกคนของเค้า ก็น่าตกใจเช่นกัน
; ตอนที่ 62.1 "Operation C.L.O.W.N." : หมายเลข 2 ผู้ชอบปล่อยมุขตลก พบกับช่วงที่ย่ำแย่ของชีวิต คือ เมื่อไหร่ก็ตามที่เค้าปล่อยมุกแล้วจะโดน "พวกตัวตลก" ที่เป็นนักเลงเจ้าถิ่น เข้ามาทำลายร่างกาย โดยการปาพายใส่เค้า แต่เค้าก็ไม่หยุดจนถูกจับตัวไป พบกับเจ้าพ่อตัวตลก
; ตอนที่ 62.2 "Operation S.P.A.N.K.E.N.S.T.I.N.E." : เมื่อครอบครัวของหมายเลข 2 เปลี่ยนมาทานข้าวที่บ้านของหมายเลข 3 จึงเป็นโอกาสของ "มูชิ" ที่จะล้างแค้นที่หมายเลข 2 ผู้ที่ทำให้เธอโดนกักบริเวณ โดยเธอได้ทำ ตุ๊กตาลิงสายรุ้งที่บรรจุพลังของ "เค้าท์ สแพนคูรัท" กลายเป็น ตุ๊กตาลิงยักษ์ที่ชอบตีก้น เพื่อล้างแค้น
; ตอนที่ 63.1 "Operation H.O.T.S.T.U.F.F." : พ่อของหมายเลข 3 ผู้ขี้หงุดหงิดจะมาอยู่ที่บ้านต้นไม้ เนื่องจากหมายเลข 3 ไปปรับฮีทเตอร์ที่บ้านของเค้า จนร้อนเกินไปกลายเป็นภูเขาไฟในบ้าน หมายเลข1 2 และ 5 ต้องฝ่าไฟเข้าไปช้ายหมายเลข 3 ขณะที่ให้หมายเลข 4 เฝ้าพ่อไว้ในบ้านต้นไม้
; ตอนที่ 63.2 "Operation M.I.S.S.I.O.N." : หมายเลข 4 ลอบปล่อยตัว วายร้าย 4 คนที่ถูกขังอยู่ในคุกออกมา เพื่อรวมทีมช่วยเค้าเข้าร่วมแข่งขัน โบว์ลิ่งกับทีม พ่อของหมายเลข 4 เอง เนื่องจากไม่ต้องการขัดถ้วยรางวัลของพ่ออีก
; ตอนที่ 64.1 "Operation L.I.C.O.R.I.C.E." : หมายเลข 5 บุกไปที่รังของ คู่ปรับ"สติ๊กกี้เบียร์ด" เพื่อขอความช่วยเหลือให้ไปช่วย คู่ปรับของเธออีกคนนึง นั้นก็คือ "ไฮริช" ที่ถูก "แบล็ค จอห์น" โจรสลัดขนมหวานอีกกลุ่มนึงจับตัวไป ซึ่งพวกโจรกลุ่มนี้มีร่ายกายเป็น ผีดิบ "ลิคอริส" (ขนมหวานใส่ชะเอม) สีดำ ที่โดนแสงแดดไม่ได้

; ตอนที่ 64.2 "Operation H.O.M.E." : หมายเลข 3 ตัดใจส่ง ตุ๊กตาลิงสายรุ้งตัวแรก ของเธอที่แก่ (เก่า) มากแล้ว ไปฝากไว้ที่บ้านพักลิงสายรุ้งชรา แต่พอวันถัดมาเธอและหมายเลข 5 จะไปเยี่ยมก็พบว่าเจ้าหน้าที่ที่นั้นกลับบอกว่าไม่เคยพบพวกเธอ ทั้งสองต้องหาทางสืบหาความจริง 
; ตอนที่ 65.1 "Operation I.T." : หมายเลข 362 ทนรับความเครียดจากการเป็น ผู้นำสูงสุดของกลุ่มเด็กข้างบ้านไม่ไหว เธอจึงเรียกประชุมสมาชิกเด็กข้างบ้านทั้งหมด และประกาศให้เริ่มพิธีศักสิทธิ์ของเด็กข้างบ้าน นั้นคือ การ "แตะ-เป็น" โดยคนสุดท้ายที่ โดนแตะ จะกลายเป็น ผู้นำสูงสุดคนใหม่ และในครั้งนี้ก็ได้ ผู้นำคนใหม่ที่ไม่มีใครคาดคิดมาก่อน

### ฤดูกาลที่ 6
; ตอนที่ 66.1 "Operation S.A.F.E.T.Y." : เมื่อประธานวุฒิสภาได้รับเงินทุนประมาณสิบเอ็ดพันล้านดอลลาร์เขาใช้มันสร้างกองทัพหุ่นยนต์ “เซฟตี้บอทส์” เพื่อปกป้องคุ้มครองเด็ก ๆ จากอันตรายให้เด็กมีความเป็นอยู่ที่ปลอดภัย แต่หุ่นยนต์นั้นกลับออกอาละวาดไปทั่วเมืองเพราะมีแผนการร้ายบางอย่าง หมายเลข 2 และหมายเลข 4 จึงต้องช่วยกันปราบ
*เนื้อหาบางส่วน เลียนแบบมาจาก ภาพยนตร์ เรื่อง I, Robot*
; ตอนที่ 67.1 "Operation E.N.G.L.A.N.D." : หมายเลข 1 ต้องเดินทางกลับไปบ้านเกิด ที่ประเทศ อังกฤษ บนเครื่องบินมีเด็กคนหนึ่งฝากให้หมายเลข 1 ทำภารกิจที่ต้องนำ "หนังสือ" ไปที่ห้องสมุดใหญ่ ก่อนเวลาเที่ยงคืน ระหว่างทาง หมายเลข 1 พบกับเด็ก 3 คน ที่พยายามแย่งหนังสือไป
; ตอนที่ 67.2 "Operation A.W.A.R.D.S." : หมายเลข 1 นัดลูกทีมมาเพื่อปฏิบัติภารกิจขัดขวาง งานประกาศรางวัล "วายร้ายแห่งปี" โดยงานนี้ มีวายร้ายทุกคนมาร่วมงาน แต่เค้ากลับไม่มาตามนัด เซกเตอร์ V ที่เหลือจึงต้องวางแผนกันเอง

; ตอนที่ 68.1 "Operation R.E.C.E.S.S." : มีการค้นพบแหล่งน้ำสลัดที่ใต้สนามเด็กเล่นของโรงเรียน ทำให้ครูใหญ่เปลี่ยนเวลาเล่น ของนักเรียน ให้เป็นเวลาทำงานขุดน้ำสลัด หมายเลข 1 ใช้เส้นสายของ ลิซซี่ ในการแอบฟังครูใหญ่วางแผนที่จะนัด ชุมนุมครูประถมจากหลายโรงเรียน โดยเค้าต้องไปเดทกับเธอเป็นการแลกเปลี่ยน หมายเลข 1 ต้องเลือกระหว่างไปขัดขวางการประชุม กับการไปเดท
; ตอนที่ 68.2 "Operation H.A.M.S.T.E.R." : ขณะที่พวก เซกเตอร์ V ออกไปขัดขวางการประชุมครู เหล่าแฮมเตอร์ของบ้านต้นไม้ได้ออกมาปาร์ตี้กัน แต่ความสนุกก็ถูกขัดขวางด้วย แมว 5 ตัวที่มีลักษณะคล้ายกับพวกเด็กดีไลท์ จึงถึงเวลาปฏิบัติงาน ของ "แฮมเตอร์ข้างบ้าน" แฮมเตอร์ทั้ง 5 แต่งตัวเหมือนกับ พวกเซกเตอร์ V การต่อสู้ระหว่างหนูกับแมวจึงระเบิดขึ้น โดยมีบ้านต้นไม้เป็นสมรภูมิ

; ตอนที่ 69.1 "Operation W.H.I.T.E.-H.O.U.S.E." : หมายเลข 1 ตื่นมาพบว่าตัวเองกลายเป็นผู้ใหญ่ ยิ่งไปกว่านั้นเค้ายังเป็น ประธานาธิบดี ของ สหรัฐอเมริกา ที่กำลังจะลงนามให้สัญญาที่จะควบคุมเด็ก ๆ โดยมีหมายเลข 2 เป็นรองประธานาธิบดี, หมายเลข 3 เป็นเลขาส่วนตัว, หมายเลข 4 เป็นผบ.เหล่าทัพ และ ลิซซี่เป็นภรรยารวมทั้งยังมี ลูกชาย 1 คนด้วย ทั้งหมดไม่ต้องการให้ใครรู้ว่าเคยเป็นสมาชิกของ เด็กข้างบ้าน เค้าต้องหาทางหนีกลับสู่โลกแห่งความเป็นจริง โดยขอความช่วยเหลือที่บ้านต้นไม้เก่าของเค้าเอง
; ตอนที่ 70.1 "Operation S.P.I.N.A.C.H." : หมายเลข 4 หลอกให้หมายเลข 2 โดดเรียนมาพักที่ชายหาด แต่พวกเค้าต้องพบกับ อัศวินผักโขม ที่จะมาบุกยึด โรงเรียนและบังคับให้เด็กทุกคนกินผักโขม หมายเลข 2 ถูกจับได้ หมายเลข 4 จึงต้องกลับมาที่ โรงเรียนเพื่อขอความช่วยเหลือจากสมาชิกที่เหลือ
; ตอนที่ 70.2 "Operation M.E.S.S.A.G.E." : หมายเลข 2 รับหน้าที่เป็นผู้ส่งสารให้กับนักเรียนในโรงเรียน โดยจะขี่ม้าไม้และแต่งตัวเป็น คาวบอย ครั้งนี้เค้ารับส่งจดหมายจากประธานนักเรียน ป.4 แต่ต้องพบกับการขัดขวางจาก แก็งหมากฝรั่งที่ 6 และ ต้องหลบไปในเขตของเผ่าเด็กอนุบาลอันน่ากลัว
; ตอนที่ 71.1 "Operation B.R.I.D.G.E." : เซกเตอร์ V และ ทีมของหมายเลข 20,000 นำกำลังมาที่ห้างสรรพสินค้า เพื่อหาทางทำลายสะพานที่เป็นทางเข้าของ ร้านขายเสื้อผ้าลายดอก ที่แสนจะเฉิ่ม เพื่อไม่ให้พ่อแม่ของพวกเค้าเข้ามาซื้อเสื้อผ้าเหล่านี้ ในวันลดราคาพรุ่งนี้
; ตอนที่ 71.2 "Operation S.I.X." : หมายเลข 2, 3 และ 6 (แบร็ดลี่ สกั๊งไซบอร์กที่ทั้งสองเก็บมาเลี้ยง) รับงานส่งน้ำอัดลมที่เป็นของต้องห้ามของเด็ก ๆ ไปที่งานวันเกิดของเด็กผู้หญิงคนหนึ่ง โดยไม่รู้เลยว่าอยู่ในสายตาของ มิสเตอร์ ฟิซซ์ สารวัตรนักเรียนที่จ้องจับเด็กทุกคนที่ยุ่งเกี่ยวกับน้ำอัดลมและมีพวกเด็กดีไลท์มาเกี่ยวข้องด้วย
; ตอนที่ 72.1 "Operation T.R.I.C.Y.C.L.E." : ชุมทางจักรยาน ของเด็กข้างบ้านจับสัญญาณได้ว่า แช้ด ขี่จักรยานไปแวะบ้านต่าง ๆ ทั่วทั้งเมือง จึงรวมพลหน่วยจักรยานทั้งเมืองเพื่อหยุดยั้ง แช้ด ขณะที่ เซกเตอร์ V กำลังจะได้ตัวเค้า ทอมมี่ก็ขี่ ทอมมี่โมบิล จักรยาน 3 ล้อของเค้า (เดิมเป็นของ หมายเลข 2 แต่เค้าทิ้งมันไปขี่จักรยาน 2 ล้อแทน) มาเพื่อจะช่วยภารกิจ แต่กลับทำให้กองทัพจักรยานของเด็กข้างบ้านพัง แล้วแช้ดก็หนีรอดไปได้ ทอมมี่โดนต่อว่าอย่างหนักเค้าจึงปรับปรุง ทอมมี่โมบิล แล้วกลับมาใหม่
; ตอนที่ 73.1 "Operation C.R.I.M.E." : หมายเลข 4 ถูกพวกสารวัตรนักเรียนจับในข้อหา "จะ" ดึงกางเกงในเด็กคนอื่น หมายเลข 2 กำลังจะสวมหมวกปีกเพื่อออกสืบสวน เค้าก็โดนจับอีกในข้อหาที่ว่า "จะ" ทำผิดในวันพรุ่งนี้ เค้าจึงส่งหมวกต่อให้หมายเลข 3 เพื่อทำการสืบสวนแทนเค้า โดยบอกให้ไปหา โจ อดีตคู่หู การสืบสวนคดีในรูปแบบของหมายเลข 3 จึงได้เริ่มขึ้น 
; ตอนที่ 73.2 "Operation P.A.R.T.Y." : ที่คฤหาสน์ ของพวกเด็กดีไลท์ วันนี้ ฟาเธอร์ ออกไปพักผ่อนนอกบ้าน พวกเด็กดีไลท์จึงนัด ครี มาเพื่อวานแผนจัดการเด็กข้างบ้าน แต่ ครี กลับจัดงานปาร์ตี้ของพวกวัยรุ่นในบ้านนี้แทน พวกเด็กดีไลท์จึงต้องทำเรื่องที่พวกเค้าไม่อยากทำ คือ ขอความช่วยเหลือจาก เซกเตอร์ V
; ตอนที่ 74.1 "Operation D.O.G.H.O.U.S.E." : หมายเลข 5 เข้าไปเก็บของเล่นที่หลุดเข้าไปในบ้านหมา ที่ว่ากันว่าเป็นบ้านผีสิง เธอถูกเล่นงานออกมาแต่ไม่เป็นไร เมื่อกลับไปที่โรงเรียน ครูทอมสัน สั่งการบ้านนักเรียนอย่างหนัก หมายเลข 4 ทำไม่ได้และทำไม่ทันด้วย หมายเลข 5 จึงเข้ามาช่วยทำงาน แต่สุดท้ายการบ้านของหมายเลข 4 ก็หายไป ทั้งหมดชี้ไปที่บ้านหมาหลังนั้น
; ตอนที่ 74.2 "Operation P.L.A.N.E.T." : หมายเลข 3 และ หมายเลข 4 เป็นนักบินที่ไปกับยานอวกาศในการใช้ความเร็วสูงเพื่อทะลุผ่านไปยังต่างมิติ โดยหมายเลข 4 ตกลงไปยังดินแดนที่มีแต่ลิงสายรุ้ง เค้าถูกจับและถูกลิงสายรุ้งทดสอบเพราะเค้าเป็นเด็กผู้ชาย คนเดียวที่เหลืออยู่ เค้าต้องหาหมายเลข 3 และหนีกลับโลกให้ได้
; ตอนที่ 75.1 "Operation S.C.I.E.N.C.E." : ในงานประกวดเทคโนโลยี 2X4 ประจำปีของเด็กข้างบ้าน ตัวแทนของเซกเตอร์ V คือ หมายเลข 2 ได้ส่งสิ่งประดิษฐ์ที่ชื่อว่า "ไม่อยากเชื่อเลย ว่านี่ไม่ใช่ขี้มูก" ซึ่งคล้ายขี้มูกมากจนกรรมการไม่สนใจ และไปดูสิ่งประดิษฐ์อื่นแทน เช่น เครื่องทำให้เกิดไฟช็อตเมื่อถูกผู้ใหญ่หยิกแก้ม หรือ เครื่องผลิตหิมะในหน้าร้อน เป็นต้น
; ตอนที่ 75.2 "Operation A.M.I.S.H." : ต่อจากตอนที่แล้ว หลังจบงาน พวกนักวิทยาศาสตร์ วางแผนจะไปดูหนังไซไฟด้วยกัน แต่โดนหุ่นยนต์หนอนยักษ์บุกเข้ามาจับตัวไปหมด เหลือเพียงเซกเตอร์ V ที่หนีรอดมาได้ โดยคาดว่าจะเป็นฝีมือของกลุ่มกบฏที่ไม่ต้องการปกป้องเด็กอย่างเดียว แต่ต้องการทำลายผู้ใหญ่ให้หมดไป ทีมจึงส่ง หมายเลข 2 ไปที่ เซกเตอร์ A เพื่อป้องกันการถูกลักพาตัว เพราะที่นั่นไม่มีเทคโนโลยีอะไรเลย
; ตอนที่ 76.1 "Operation G.I.R.L.F.R.I.E.N.D." : หมายเลข 1 กำลังเดินทางไปร่วมงานแต่งงานของพี่สาวของ ลิซซี่ แต่แล้วคอมพิวเตอร์ก็แจ้งว่ามีการปล้นที่ธนาคารขนม เค้าไปยับยั้งการปล้นนั้นไว้ได้แต่ เมื่อไปที่งานพบว่าพิธีเสร็จไปแล้ว ทำให้ลิซซี่โกรธมาก ระหว่างนั้นคอมพิวเตอร์ก็แจ้งเหตุด่วนมาอีกที่ฐานดวงจันทร์ หมายเลข 1 จึงรีบไปแต่ไม่พบอะไรสำคัญและคิดได้ว่า งานนี้มีคนพยายามขัดขวางเค้าจาก ลิซซี่ แต่จะเป็นใครล่ะ
; ตอนที่ 77.1 "Operation C.A.R.A.M.E.L." : ไฮริช หลอกให้ หมายเลข 5 ช่วยประกอบพิธีกรรมขนมหวานโบราณ แล้วดูดเอาความกล้า ซึ่งเป็นจุดเด่นที่หมายเลข 5 ภูมิใจ มาไว้ในขนมคาราเมล ถ้าเค้ากินคาราเมลจนหมด หมายเลข 5 จะขี้ขลาดตลอดไป และเมื่อเซกเตอร์ V อีก 4 คนที่เหลือมาช่วย ทุกคนก็พลาดโดนพลังนั้นเช่นกัน ถ้าไม่รีบแก้ไข ไฮริชจะดูดพลังของเด็กข้างบ้านทั่วโลก
; ตอนที่ 77.2 "Operation M.O.O.N." : พวกผู้ใหญ่วางแผนจะส่งทีมที่เป็นครอบครัวไปอยู่บนดวงจันทร์ โดยครอบครัวนั้นคือ หมายเลข 4 นั้นเอง พวกเด็กข้างบ้านต้องการปิดเรื่องฐานดวงจันทร์เอาไว้ จึงต้องการการสร้างดวงจันทร์จำลองขึ้นในฮอลลีวู้ด เมืองแห่งการทำภาพยนตร์ แล้วแอบนำยานของหมายเลข 4 ไปที่นั่นแทน

; ตอนที่ 78.1 "Operation T.R.E.A.T.Y." : พวกวัยรุ่นส่งสารมาขอทำสัญญา สงบศึกกับเด็กข้างบ้าน และฝ่ายบริหาร โดยหมายเลขอินฟินิตี้ตกลงว่าจะให้ทุกคนร่วมในการลงนามครั้งประวัติศาสตร์นี้ หมายเลข 1 เข้าไปที่ห้องของหมายเลขอินฟินิตี้เพื่อคัดค้าน แต่เค้าพบแช๊ดอยู่ที่นั่นและกำลังทำร้ายหมายเลขอินฟินิตี้อยู่ หมายเลข 1 รู้ได้ว่าทั้งสองมีความลับซ่อนอยู่ แต่หน่วยของหมายเลข 86 ก็มาจับแช้ดไว้ และหมายเลข 1 ส่งไปยังคุกขั้วโลก ทั้งสองคู่ปรับต้องร่วมมือกันหนี และแก้วิกฤติครั้งนี้ให้ได้

## หมายเหตุ

## อ้างอิง

## แหล่งข้อมูลอื่น
*


หมวดหมู่:การ์ตูนอเมริกัน
หมวดหมู่:การ์ตูนทีวีแอนิเมชัน
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์แอนิเมชัน
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:ตัวละครที่เป็นสายลับและจารชน
หมวดหมู่:ตัวละครกลุ่มห้า
หมวดหมู่:รายการโทรทัศน์ที่มีฉากในสหรัฐ
หมวดหมู่:การ์ตูนทีวีแอนิเมชันที่มีฉากในสหรัฐ
หมวดหมู่:รายการโทรทัศน์ที่มีฉากในรัฐเวอร์จิเนีย
หมวดหมู่:ซูเปอร์ฮีโรเด็ก